Lissabonin sopimus Euroopan unionista tehdyn sopimuksen ja Euroopan yhteisön perustamissopimuksen muuttamisesta, allekirjoitettu Lissabonissa 13 päivänä joulukuuta 2007 - EUROOPAN UNIONISTA TEHTYYN SOPIMUKSEEN JA EUROOPAN YHTEISÖN PERUSTAMISSOPIMUKSEEN TEHTÄVÄT MUUTOKSET - 2 artikla



Virallinen lehti nro 306 , 17/12/2007 s. 0042 - 0133



2 artikla Muutetaan Euroopan yhteisön perustamissopimus tämän artiklan mukaisesti. 1) Korvataan sopimuksen nimi seuraavasti: "Sopimus Euroopan unionin toiminnasta". A. KOKO SOPIMUSTA KOSKEVAT MUUTOKSET 2) Koko sopimuksessa kulloisessakin taivutusmuodossa: a) korvataan ilmaisu "yhteisö" ja ilmaisu "Euroopan yhteisö" ilmaisulla "unioni" sekä ilmaisut "Euroopan yhteisöt" ja ilmaisu "ETY" tai "Euroopan talousyhteisö" ilmaisulla "Euroopan unioni", ja muutetaan sen mukaisesti taipuvat sanat tarvittaessa yksikköön; tätä alakohtaa ei sovelleta 299 artiklan 6 kohdan c alakohtaan eikä 311 a artiklan 5 kohdan c alakohtaan. Siltä osin kuin on kyse 136 artiklan ensimmäisestä kohdasta, edellä olevaa muutosta ei sovelleta ilmaukseen "yhteisön peruskirjassa"; b) korvataan ilmaisu "tämä sopimus" ilmaisulla "perussopimukset" ja muutetaan sen mukaisesti taipuvat muut sanat tarvittaessa monikkoon; tätä alakohtaa ei sovelleta 182 artiklan kolmanteen kohtaan eikä 312 ja 313 artiklaan; c) korvataan ilmaisun "251 artiklassa määrättyä menettelyä noudattaen" kanssa samassa lauseyhteydessä oleva ilmaisu "neuvosto" ilmaisulla "Euroopan parlamentti ja neuvosto" ja muutetaan sen mukaisesti taipuvat muut sanat tarvittaessa monikkoon sekä korvataan ilmaisu "251 artiklassa määrättyä menettelyä noudattaen" ilmaisulla "tavallista lainsäätämisjärjestystä noudattaen"; d) poistetaan ilmaisu "määräenemmistöllä"; e) korvataan ilmaisu "valtion- tai hallitusten päämiesten kokoonpanossa kokoontuva neuvosto" ilmaisulla "Eurooppa-neuvosto"; f) korvataan ilmaisu "toimielimet ja laitokset" ilmaisulla "toimielimet, elimet ja laitokset" ja ilmaisu "toimielimet tai laitokset" ilmaisulla "toimielimet, elimet tai laitokset" 193 artiklan ensimmäistä kohtaa lukuun ottamatta; g) korvataan ilmaisu "yhteismarkkinat" ilmaisulla "sisämarkkinat"; h) korvataan sana "ecu" sanalla "euro"; i) korvataan ilmaisu "joita ei koske poikkeus" ilmaisulla "joiden rahayksikkö on euro"; j) korvataan lyhenne "EKP" ilmaisulla "Euroopan keskuspankki"; k) korvataan ilmaisu "EKPJ:n perussääntö" ilmaisulla "EKPJ:n ja EKP:n perussääntö"; l) korvataan ilmaisu "114 artiklassa tarkoitettu komitea" ilmaisulla "talous- ja rahoituskomitea", poistetaan 104 artiklan 4 kohdassa sitä edeltävä sana "jäljempänä"; m) korvataan ilmaisu "yhteisöjen tuomioistuimen perussääntö" ilmaisulla "Euroopan unionin tuomioistuimen perussääntö"; n) korvataan ilmaisu "yhteisöjen ensimmäisen oikeusasteen tuomioistuin" ilmaisulla "unionin yleinen tuomioistuin"; o) korvataan ilmaisu "lainkäyttölautakunta" ilmaisulla "erityistuomioistuin". 3) Korvataan seuraavissa artikloissa ilmaisu "komission ehdotuksesta" ilmaisulla "erityisessä lainsäätämisjärjestyksessä": - 13 artikla, josta tulee 16 e artiklan 1 kohta - 19 artiklan 1 kohta - 19 artiklan 2 kohta - 22 artiklan toinen kohta - 93 artikla - 94 artikla, josta tulee 95 artikla - 104 artiklan 14 kohdan toinen alakohta - 175 artiklan 2 kohdan ensimmäinen alakohta 4) Lisätään seuraavissa artikloissa ilmaisu ", joka tekee ratkaisunsa yksinkertaisella enemmistöllä," sanan "neuvosto" jälkeen: - 130 artiklan ensimmäinen kohta - 144 artiklan ensimmäinen kohta - 208 artikla - 209 artikla - 213 artiklan viimeisen kohdan kolmas virke - 216 artikla - 284 artikla 5) Korvataan seuraavissa artikloissa ilmaisu "Euroopan parlamenttia kuultuaan" ilmaisulla "Euroopan parlamentin hyväksynnän saatuaan": - 13 artikla, josta tulee 16 e artiklan 1 kohta - 22 artiklan toinen kohta 6) Korvataan seuraavissa artikloissa kulloisessakin taivutusmuodossa sana "toimielin" ilmaisulla "toimielin, elin tai laitos": - 195 artiklan 1 kohdan toinen alakohta - 232 artiklan toinen kohta - 233 artiklan ensimmäinen kohta - 234 artiklan b alakohta - 255 artiklan 3 kohta, josta tulee 16 a artiklan 3 kohdan kolmas alakohta 7) Korvataan seuraavissa artikloissa ilmaisu "yhteisön tuomioistuin" ilmaisulla "Euroopan unionin tuomioistuin" - 83 artiklan 2 kohdan d alakohta - 88 artiklan 2 kohdan toinen alakohta - 95 artikla, josta tulee 94 artikla, 9 kohta - 195 artiklan 1 kohta - 225 a artiklan kuudes kohta - 226 artiklan toinen kohta - 227 artiklan ensimmäinen kohta - 228 artiklan 1 kohta, ensimmäinen maininta - 229 artikla - 229 a artikla - 230 artiklan ensimmäinen kohta - 231 artiklan ensimmäinen kohta - 232 artiklan ensimmäinen ja kolmas kohta - 233 artiklan ensimmäinen kohta - 234 artikla - 235 artikla - 236 artikla - 237 artiklan johdantolause - 238 artikla - 240 artikla - 242 artiklan ensimmäinen virke - 243 artikla - 244 artikla - 247 artiklan 9 kohta, uudelleen numeroituna 8 kohta - 256 artiklan toinen ja neljäs kohta Poistetaan seuraavissa artikloissa sana "yhteisö" ennen sanaa "tuomioistuin": - 227 artiklan neljäs kohta - 228 artiklan 1 kohta, toinen maininta - 230 artiklan toinen ja kolmas kohta - 231 artiklan toinen kohta - 237 artiklan d alakohdan kolmas virke 8) Korvataan seuraavissa artikloissa viittaus perustamissopimuksen muuhun artiklaan viittauksella Euroopan unionista tehdyn sopimuksen artiklaan seuraavasti: 21 artiklan kolmas kohta, josta tulee neljäs kohta: | viittaus 9 artiklaan (ensimmäinen viittaus) ja 53 artiklan 1 kohtaan (toinen viittaus) | 97 b artikla: | viittaus 2 artiklaan | 98 artikla: | viittaus 2 artiklaan (ensimmäinen viittaus) | 105 artiklan 1 kohta, toinen virke: | viittaus 2 artiklaan | 215 artiklan kolmas kohta, josta tulee neljäs kohta: | viittaus 9 d artiklan 7 kohdan ensimmäiseen alakohtaan | 9) (Ei koske suomenkielistä toisintoa). B. ERITYISET MUUTOKSET JOHDANTO-OSA 10) Korvataan johdanto-osan toisessa kappaleessa sana "maittensa" sanalla "valtioidensa" ja johdanto-osan viimeisessä kappaleessa ilmaisu "OVAT TEHNEET PÄÄTÖKSEN perustaa EUROOPAN YHTEISÖ ja tätä varten nimenneet" ilmaisulla "OVAT NIMENNEET". YHTEISET MÄÄRÄYKSET 11) Kumotaan 1 ja 2 artikla. Lisätään 1 a artikla: "1 a artikla 1. Tällä sopimuksella järjestetään Euroopan unionin toiminta ja määritellään unionin toimivallan alat ja rajat sekä sen käyttöä koskevat yksityiskohtaiset säännöt. 2. Tämä sopimus ja sopimus Euroopan unionista ovat ne sopimukset, joihin unioni perustuu. Näistä kahdesta sopimuksesta, jotka ovat keskenään oikeudellisesti samanarvoiset, käytetään nimitystä "perussopimukset".". TOIMIVALLAN LUOKAT JA ALAT 12) Lisätään uusi otsikko ja uudet 2 a–2 e artikla seuraavasti: "I OSASTO UNIONIN TOIMIVALLAN JAOTTELU JA TOIMIVALLAN ALAT 2 a artikla 1. Kun perussopimuksissa annetaan unionille yksinomainen toimivalta tietyllä alalla, ainoastaan unioni voi toimia lainsäätäjänä ja antaa oikeudellisesti velvoittavia säädöksiä, kun taas jäsenvaltiot voivat tehdä näin ainoastaan unionin valtuuttamina tai unionin antamien säädösten täytäntöön panemiseksi. 2. Kun perussopimuksissa annetaan unionille jäsenvaltioiden kanssa jaettu toimivalta tietyllä alalla, unioni ja jäsenvaltiot voivat toimia lainsäätäjänä ja antaa oikeudellisesti velvoittavia säädöksiä kyseisellä alalla. Jäsenvaltiot käyttävät toimivaltaansa siltä osin kuin unioni ei ole käyttänyt omaansa. Jäsenvaltiot käyttävät jälleen toimivaltaansa siltä osin kuin unioni on päättänyt lakata käyttämästä omaansa. 3. Jäsenvaltiot sovittavat yhteen talous- ja työllisyyspolitiikkansa tässä sopimuksessa määrättyjen sääntöjen mukaisesti, joiden laatiminen kuuluu unionin toimivaltaan. 4. Unionilla on Euroopan unionista tehdyn sopimuksen määräysten mukaisesti toimivalta määritellä ja toteuttaa yhteistä ulko- ja turvallisuuspolitiikkaa, mihin kuuluu myös yhteisen puolustuspolitiikan asteittainen määrittely. 5. Tietyillä aloilla ja perussopimuksissa määrätyin edellytyksin unionilla on toimivalta toteuttaa jäsenvaltioiden toimintaa tukevia, yhteensovittavia tai täydentäviä toimia, mutta tämä ei syrjäytä niiden toimivaltaa näillä aloilla. Oikeudellisesti velvoittavat unionin säädökset, jotka on annettu perussopimusten näitä aloja koskevien määräysten perusteella, eivät voi käsittää jäsenvaltioiden lakien ja asetusten yhdenmukaistamista. 6. Unionin toimivallan laajuus ja sen käyttöä koskevat säännöt määritetään perussopimusten kutakin alaa koskevissa määräyksissä. 2 b artikla 1. Unionilla on yksinomainen toimivalta seuraavilla aloilla: a) tulliliitto; b) sisämarkkinoiden toimintaa varten tarvittavien kilpailusääntöjen vahvistaminen; c) niiden jäsenvaltioiden rahapolitiikka, joiden rahayksikkö on euro; d) meren elollisten luonnonvarojen säilyttäminen osana yhteistä kalastuspolitiikkaa; e) yhteinen kauppapolitiikka. 2. Unionilla on myös yksinomainen toimivalta tehdä kansainvälinen sopimus, kun sopimuksen tekemisestä on säädetty lainsäätämisjärjestyksessä hyväksytyssä unionin säädöksessä tai kun tämä on välttämätöntä, jotta unioni voi käyttää sisäistä toimivaltaansa, tai siltä osin kuin se voi vaikuttaa yhteisiin sääntöihin tai muuttaa niiden ulottuvuutta. 2 c artikla 1. Unionilla on jäsenvaltioiden kanssa jaettu toimivalta, kun unionille annetaan perussopimuksissa toimivaltaa, joka ei koske 2 b ja 2 e artiklassa tarkoitettuja aloja. 2. Unionin ja jäsenvaltioiden kesken jaettua toimivaltaa sovelletaan seuraavilla pääaloilla: a) sisämarkkinat; b) sosiaalipolitiikka tässä sopimuksessa määriteltyjen näkökohtien osalta; c) taloudellinen, sosiaalinen ja alueellinen yhteenkuuluvuus; d) maatalous ja kalastus, meren elollisten luonnonvarojen säilyttämistä lukuun ottamatta; e) ympäristö; f) kuluttajansuoja; g) liikenne; h) Euroopan laajuiset verkot; i) energia; j) vapauden, turvallisuuden ja oikeuden alue; k) kansanterveyteen liittyvät yhteiset turvallisuuskysymykset tässä sopimuksessa määriteltyjen näkökohtien osalta. 3. Tutkimuksen, teknologisen kehittämisen ja avaruuden aloilla unionilla on toimivalta toteuttaa toimia, erityisesti määritellä ja panna täytäntöön ohjelmia ilman, että tämän toimivallan käyttäminen estää jäsenvaltioita käyttämästä omaa toimivaltaansa. 4. Kehitysyhteistyön ja humanitaarisen avun aloilla unionilla on toimivalta toteuttaa toimia ja harjoittaa yhteistä politiikkaa ilman, että tämän toimivallan käyttäminen estää jäsenvaltioita käyttämästä omaa toimivaltaansa. 2 d artikla 1. Jäsenvaltiot sovittavat yhteen talouspolitiikkansa unionin puitteissa. Tätä varten neuvosto hyväksyy toimenpiteitä, erityisesti näiden politiikkojen laajat suuntaviivat. Jäsenvaltioihin, joiden rahayksikkö on euro, sovelletaan erityismääräyksiä. 2. Unioni toteuttaa toimenpiteitä, joilla varmistetaan jäsenvaltioiden työllisyyspolitiikkojen yhteensovittaminen, erityisesti määrittelemällä näiden politiikkojen suuntaviivat. 3. Unioni voi tehdä aloitteita, joilla varmistetaan jäsenvaltioiden sosiaalipolitiikkojen yhteensovittaminen. 2 e artikla Unionilla on toimivalta toteuttaa toimia jäsenvaltioiden toimien tukemiseksi, yhteensovittamiseksi tai täydentämiseksi. Nämä toimet koskevat Euroopan tasolla seuraavia aloja: a) ihmisten terveyden suojelu ja kohentaminen; b) teollisuus; c) kulttuuri; d) matkailu; e) yleissivistävä koulutus, ammatillinen koulutus, nuoriso ja urheilu; f) pelastuspalvelu; g) hallinnollinen yhteistyö." YLEISESTI SOVELLETTAVAT MÄÄRÄYKSET 13) Lisätään otsikko ja 2 f artikla seuraavasti: "II OSASTO YLEISESTI SOVELLETTAVAT MÄÄRÄYKSET 2 f artikla Unioni varmistaa eri politiikkojensa ja toimiensa välisen johdonmukaisuuden kaikki tavoitteensa huomioon ottaen ja annetun toimivallan periaatetta noudattaen." 14) Kumotaan 3 artiklan 1 kohta. Sen 2 kohtaa muutetaan seuraavasti: korvataan ilmaisu "Toteuttaessaan tässä artiklassa tarkoitettua toimintaa yhteisö" ilmaisulla "Unioni pyrkii kaikissa toimissaan"; kohta jää ilman numeroa. 15) 4 artiklan tekstistä tulee 97 b artikla. Sitä muutetaan jäljempänä 85 kohdassa esitetyllä tavalla. 16) Kumotaan 5 artikla; se korvataan Euroopan unionista tehdyn sopimuksen 3 b artiklalla. 17) Lisätään 5 a artikla: "5 a artikla Unioni ottaa politiikkansa ja toimintansa määrittelyssä ja toteuttamisessa huomioon korkean työllisyystason edistämiseen, riittävän sosiaalisen suojelun takaamiseen, sosiaalisen syrjäytymisen torjumiseen sekä korkeatasoiseen koulutukseen ja ihmisten terveyden korkeatasoiseen suojeluun liittyvät vaatimukset." 18) Lisätään 5 b artikla: "5 b artikla Unioni pyrkii politiikkojensa ja toimiensa määrittelyssä ja toteuttamisessa torjumaan kaiken sukupuoleen, rotuun, etniseen alkuperään, uskontoon tai vakaumukseen, vammaisuuteen, ikään tai sukupuoliseen suuntautumiseen perustuvan syrjinnän." 19) Poistetaan 6 artiklasta ilmaisu "3 artiklassa tarkoitetun". 20) Lisätään 6 a artikla, jonka sanamuoto otetaan 153 artiklan 2 kohdasta. 21) Lisätään 6 b artikla, jonka sanamuoto otetaan eläinten suojelusta ja hyvinvoinnista tehdyssä pöytäkirjasta; lisätään ilmaisun "maatalous-" jälkeen ilmaisu ", kalastus-"; korvataan ilmaisu "ja tutkimuspolitiikkaa" ilmaisulla "sekä politiikkaa tutkimuksen, teknologisen kehittämisen ja avaruuden aloilla"; lisätään ilmaisu ", jotka ovat tuntevia olentoja," sanan "eläinten" jälkeen. 22) Kumotaan 7–10 artikla. 11 ja 11 a artikla korvataan Euroopan unionista tehdyn sopimuksen 10 artiklalla sekä Euroopan unionin toiminnasta tehdyn sopimuksen 280 a–280 i artiklalla siten kuin edellä tämän sopimuksen 1 artiklan 22 kohdassa ja jäljempänä 278 kohdassa on esitetty. 23) 12 artiklan tekstistä tulee 16 d artikla. 24) 13 artiklan tekstistä tulee 16 e artikla. Sitä muutetaan jäljempänä 33 kohdassa esitetyllä tavalla. 25) 14 artiklan tekstistä tulee 22 a artikla. Sitä muutetaan jäljempänä 41 kohdassa esitetyllä tavalla. 26) 15 artiklan tekstistä tulee 22 b artikla. Sitä muutetaan jäljempänä 42 kohdassa esitetyllä tavalla. 27) Muutetaan 16 artikla seuraavasti: a) Korvataan artiklan lopussa ilmaisu "sanotun kuitenkaan rajoittamatta 73, 86 ja 87 artiklan soveltamista." ilmauksella "sanotun kuitenkaan rajoittamatta Euroopan unionista tehdyn sopimuksen 3 a artiklan ja tämän sopimuksen 73, 86 ja 87 artiklan soveltamista."; b) korvataan virkkeen loppuosassa oleva ilmaisu "sellaisin perustein ja edellytyksin, että ne voivat täyttää tehtävänsä," ilmaisulla "sellaisten periaatteiden pohjalta ja sellaisin, erityisesti taloudellisin ja rahoituksellisin, edellytyksin, että ne voivat täyttää tehtävänsä,"; c) lisätään uusi virke seuraavasti: "Euroopan parlamentti ja neuvosto määrittelevät tavallista lainsäätämisjärjestystä noudattaen annetulla asetuksella nämä periaatteet ja edellytykset, sanotun kuitenkaan rajoittamatta perussopimusten mukaista jäsenvaltioiden toimivaltaa tarjota, tilata ja rahoittaa tällaisia palveluja." 28) Lisätään 16 a artikla, jonka sanamuoto otetaan 255 artiklasta; sitä muutetaan seuraavasti: a) lisätään 1 kohdan edelle seuraava teksti sekä numeroidaan 1 kohta 3 kohdaksi ja muutetaan 2 ja 3 kohta alakohdiksi: "1. Unionin toimielimet, elimet ja laitokset toimivat mahdollisimman avoimesti edistääkseen hyvää hallintotapaa ja varmistaakseen kansalaisyhteiskunnan osallistumisen. 2. Euroopan parlamentin istunnot ovat julkisia, samoin neuvoston istunnot silloin kun neuvosto käsittelee esityksiä lainsäätämisjärjestyksessä hyväksyttäviksi säädöksiksi ja äänestää niistä."; b) korvataan 3 kohdaksi numeroidun 1 kohdan, josta tulee tämän 3 kohdan ensimmäinen alakohta, ilmaisu "Euroopan parlamentin, neuvoston ja komission asiakirjoihin" ilmaisulla "unionin toimielinten, elinten ja laitosten asiakirjoihin niiden tallennemuodosta riippumatta" ja korvataan ilmaisu "2 ja 3 kohdan" ilmaisulla "tämän kohdan"; tämän alakohdan ensimmäinen ranskankielistä toisintoa koskeva korjaus ei koske suomenkielistä toisintoa; c) lisätään 2 kohtaan, josta tulee 3 kohdaksi numeroidun 1 kohdan toinen alakohta, ilmaisun "noudattaen" jälkeen ilmaisu "annettavilla asetuksilla" ja poistetaan ilmaisu "kahden vuoden kuluessa Amsterdamin sopimuksen voimaantulosta"; d) korvataan 3 kohdassa, josta tulee 3 kohdaksi numeroidun 1 kohdan kolmas alakohta, ilmaisu "edellä mainittu toimielin täsmentää" ilmaisulla "toimielin varmistaa työskentelynsä avoimuuden ja täsmentää", lisätään ilmaisu "toisessa alakohdassa tarkoitettujen asetusten mukaisesti" alakohdassa olevan ilmaisun "täsmentää omassa työjärjestyksessään" jälkeen ja lisätään kaksi uutta alakohtaa seuraavasti: "Euroopan unionin tuomioistuimeen, Euroopan keskuspankkiin ja Euroopan investointipankkiin sovelletaan tämän kohdan määräyksiä vain niiden hoitaessa hallinnollisia tehtäviä. Euroopan parlamentti ja neuvosto varmistavat lainsäädäntömenettelyihin liittyvien asiakirjojen julkisuuden toisessa alakohdassa tarkoitetussa asetuksessa säädetyin edellytyksin." 29) Lisätään 16 b artikla, joka korvaa 286 artiklan: "16 b artikla 1. Jokaisella on oikeus henkilötietojensa suojaan. 2. Euroopan parlamentti ja neuvosto antavat tavallista lainsäätämisjärjestystä noudattaen luonnollisten henkilöiden suojaa koskevat säännöt, jotka koskevat unionin toimielinten, elinten ja laitosten sekä jäsenvaltioiden, silloin kun viimeksi mainitut toteuttavat unionin oikeuden soveltamisalaan kuuluvaa toimintaa, suorittamaa henkilötietojen käsittelyä, sekä säännöt, jotka koskevat näiden tietojen vapaata liikkuvuutta. Näiden sääntöjen noudattamista valvoo riippumaton viranomainen. Tämän artiklan nojalla annetut säännöt eivät vaikuta Euroopan unionista tehdyn sopimuksen 25 a artiklassa tarkoitettuihin erityisiin sääntöihin." 30) Lisätään uusi 16 c artikla seuraavasti: "16 c artikla 1. Unioni kunnioittaa kirkkojen ja uskonnollisten yhdistysten tai yhdyskuntien asemaa, joka niillä on kansallisen lainsäädännön mukaisesti jäsenvaltioissa, eikä puutu siihen. 2. Unioni kunnioittaa myös elämänkatsomuksellisten ja ei-tunnustuksellisten järjestöjen asemaa, joka niillä on kansallisen lainsäädännön mukaisesti. 3. Unioni käy avointa ja säännöllistä vuoropuhelua näiden kirkkojen ja järjestöjen kanssa tunnustaen niiden identiteetin ja erityisen tehtävän." SYRJINTÄKIELTO JA KANSALAISUUS 31) Korvataan toisen osan otsikko seuraavalla otsikolla: "SYRJINTÄKIELTO JA UNIONIN KANSALAISUUS". 32) Lisätään 16 d artikla, jonka sanamuoto otetaan 12 artiklasta. 33) Lisätään 16 e artikla, jonka sanamuoto otetaan 13 artiklasta; korvataan 2 kohdassa ilmaisu "neuvosto noudattaa perustamissopimuksen 251 artiklassa määrättyä menettelyä silloin kun se hyväksyy" ilmaisulla "Euroopan parlamentti ja neuvosto voivat tavallista lainsäätämisjärjestystä noudattaen hyväksyä perusperiaatteet, jotka koskevat". 34) Muutetaan 17 artikla seuraavasti: a) muutos ei koske suomenkielistä toisintoa; b) korvataan 2 kohta seuraavasti: "2. Unionin kansalaisella on perussopimuksissa määrätyt oikeudet ja velvollisuudet. Hänellä on muun muassa: a) oikeus liikkua ja oleskella vapaasti jäsenvaltioiden alueella; b) äänioikeus ja vaalikelpoisuus Euroopan parlamentin vaaleissa ja kunnallisvaaleissa siinä jäsenvaltiossa, jossa hän asuu, samoin edellytyksin kuin tämän valtion kansalaisilla; c) ollessaan sellaisen kolmannen maan alueella, jossa jäsenvaltiolla, jonka kansalainen hän on, ei ole edustusta, oikeus saada minkä tahansa jäsenvaltion diplomaatti- ja konsuliviranomaisilta suojelua samoin edellytyksin kuin tämän valtion kansalaisilla; d) oikeus vedota Euroopan parlamenttiin ja kääntyä Euroopan oikeusasiamiehen, unionin toimielinten ja neuvoa-antavien elinten puoleen jollakin perussopimusten kielellä ja saada vastaus samalla kielellä. Näitä oikeuksia käytetään perussopimuksissa ja niiden soveltamiseksi hyväksytyissä toimenpiteissä määritellyin edellytyksin ja rajoituksin." 35) Muutetaan 18 artikla seuraavasti: a) korvataan 2 kohdassa ilmaisu "neuvosto voi antaa" ilmaisulla "Euroopan parlamentti ja neuvosto voivat tavallista lainsäätämisjärjestystä noudattaen antaa" ja poistetaan viimeinen virke; b) korvataan 3 kohta seuraavasti: "3. Edellä 1 kohdassa tarkoitettua tarkoitusta varten ja jollei perussopimuksissa ole määräyksiä tähän toimintaan tarvittavista valtuuksista, neuvosto voi erityistä lainsäätämisjärjestystä noudattaen säätää toimenpiteistä, jotka koskevat sosiaaliturvaa tai sosiaalista suojelua. Neuvosto tekee ratkaisunsa yksimielisesti Euroopan parlamenttia kuultuaan." 36) Korvataan 20 artiklassa ilmaisu "vahvistavat tarpeelliset säännöt keskenään ja" ilmaisulla "hyväksyvät tarvittavat säännökset ja". Lisätään uusi kohta seuraavasti: "Neuvosto voi erityistä lainsäätämisjärjestystä noudattaen ja Euroopan parlamenttia kuultuaan antaa direktiivejä tällaista suojelua helpottavista tarpeellisista yhteensovittamis- ja yhteistyötoimenpiteistä." 37) Lisätään 21 artiklaan uusi ensimmäinen kohta seuraavasti: "Euroopan parlamentti ja neuvosto antavat tavallista lainsäätämisjärjestystä noudattaen asetuksilla säännökset Euroopan unionista tehdyn sopimuksen 8 b artiklassa tarkoitetun kansalaisaloitteen esittämistä varten vaadittavista menettelyistä ja edellytyksistä, mukaan lukien niiden jäsenvaltioiden vähimmäismäärä, joista aloitteen tekijöiden on oltava kotoisin." 38) Korvataan 22 artiklan toisessa kohdassa ilmaisu "tässä osassa tarkoitettujen oikeuksien täydentämisestä säännöksiä, joiden hyväksymistä jäsenvaltioiden valtiosääntöjen asettamien vaatimusten mukaisesti se suosittaa jäsenvaltioille" ilmaisulla "17 artiklan 2 kohdassa lueteltujen oikeuksien täydentämisestä säännöksiä. Säännökset tulevat voimaan kun jäsenvaltiot ovat hyväksyneet ne valtiosääntönsä asettamien vaatimusten mukaisesti". 39) Korvataan kolmannen osan otsikossa ilmaisu "POLITIIKKA" ilmaisulla "SISÄISET POLITIIKAT JA TOIMET". SISÄMARKKINAT 40) Lisätään kolmannen osan alkuun I osasto, jonka otsikko on "SISÄMARKKINAT". 41) Lisätään 22 a artikla, jonka sanamuoto otetaan 14 artiklasta. Korvataan 1 kohta seuraavasti: "1. Unioni hyväksyy perussopimusten asiaa koskevien määräysten mukaisesti toimenpiteet, joiden tarkoituksena on toteuttaa sisämarkkinat tai varmistaa niiden toiminta." 42) Lisätään 22 b artikla, jonka sanamuoto otetaan 15 artiklasta. Korvataan ensimmäisessä kohdassa ilmaisu "toteuttamiskauden aikana" ilmaisulla "toteuttamiseksi". 43) Numeroidaan tavaroiden vapaata liikkuvuutta koskeva I osasto "I a" osastoksi. 44) Korvataan 23 artiklan 1 kohdassa ilmaisu "Yhteisön perustana on tulliliitto" ilmaisulla "Unioniin sisältyy tulliliitto". 45) Lisätään 27 artiklan jälkeen 1 a luku, jonka otsikko on "TULLIYHTEISTYÖ", sekä lisätään 27 a artikla, jonka sanamuoto otetaan 135 artiklasta, ja poistetaan mainitun 135 artiklan viimeinen virke. MAATALOUS JA KALASTUS 46) Lisätään II osaston otsikkoon ilmaisu "JA KALASTUS". 47) Muutetaan 32 artikla seuraavasti: a) lisätään 1 kohtaan uusi ensimmäinen alakohta seuraavasti: "1. Unioni määrittelee yhteisen maatalous- ja kalastuspolitiikan ja toteuttaa sitä." ; nykyisen 1 kohdan tekstistä tulee toinen alakohta. Lisätään toisen alakohdan ensimmäiseen virkkeeseen ilmaisun "maatalouden" jälkeen ilmaisu ", kalastuksen" ja alakohdan loppuun seuraava virke: "Viittauksilla yhteiseen maatalouspolitiikkaan tai maatalouteen ja ilmaisulla "maatalous-" tarkoitetaan myös kalastusta tämän alan erityispiirteet huomioon ottaen."; b) lisätään 2 kohtaan ilmaisun "toteuttamista" jälkeen ilmaisu "tai toimintaa"; c) poistetaan 3 kohdasta ilmaisu "tämän sopimuksen". 48) Muutetaan 36 artikla seuraavasti: a) lisätään ensimmäiseen kohtaan ilmaisu "Euroopan parlamentti ja" sanan "neuvosto" edelle ja poistetaan viittaus 3 kohtaan; b) korvataan toisen kohdan johdantolause seuraavasti: "Neuvosto voi komission ehdotuksesta antaa luvan tuen myöntämiseen:" 49) Muutetaan 37 artikla seuraavasti: a) poistetaan 1 kohta; b) numeroidaan 2 kohta 1 kohdaksi ja korvataan virkkeen alku "Ottaen huomioon 1 kohdassa tarkoitetun konferenssin työn tulokset komissio tekee kahden vuoden kuluessa tämän sopimuksen voimaantulosta ja talous- ja sosiaalikomiteaa kuultuaan ehdotuksia" ilmaisulla "Komissio tekee ehdotuksia" sekä poistetaan kolmas alakohta; c) lisätään seuraavat kohdat uudeksi 2 ja 3 kohdaksi, ja numeroidaan niitä seuraavat kohdat tämän mukaisesti: "2. Euroopan parlamentti ja neuvosto säätävät tavallista lainsäätämisjärjestystä noudattaen ja talous- ja sosiaalikomiteaa kuultuaan 34 artiklan 1 kohdassa tarkoitetusta yhteisestä maatalouden markkinajärjestelystä sekä muista yhteisen maatalous- ja kalastuspolitiikan tavoitteiden toteuttamisessa tarvittavista säännöksistä. 3. Neuvosto hyväksyy komission ehdotuksesta hintojen, maksujen, tukien ja määrällisten rajoitusten vahvistamiseen sekä kalastusmahdollisuuksien vahvistamiseen ja jakamiseen liittyvät toimenpiteet."; d) korvataan 3 kohdan, uudelleen numeroituna 4 kohta, johdantokappale seuraavasti: "Kansalliset markkinajärjestelyt voidaan korvata 34 artiklan 1 kohdassa tarkoitetulla yhteisellä järjestelyllä 2 kohdassa määrätyin edellytyksin, jos:"; e) muutos ei koske suomenkielistä toisintoa. TYÖNTEKIJÖIDEN VAPAA LIIKKUVUUS 50) Korvataan 39 artiklan 3 kohdan d alakohdassa ilmaisu "soveltamisasetuksissa" ilmaisulla "asetuksissa". 51) Muutetaan 42 artikla seuraavasti: a) korvataan ensimmäisen kohdan ilmaisu "… siirtotyöläisille ja heidän huollettavilleen sen, että:" ilmaisulla "palkattuina työntekijöinä tai itsenäisinä ammatinharjoittajina toimiville siirtotyöläisille ja heidän huollettavilleen sen, että:"; b) korvataan toinen kohta seuraavalla tekstillä: "Jos neuvoston jäsen ilmoittaa, että ehdotus ensimmäisessä kohdassa tarkoitetuksi lainsäätämisjärjestyksessä hyväksyttäväksi säädökseksi vaikuttaisi sen sosiaaliturvajärjestelmän tärkeisiin näkökohtiin, sen soveltamisala, kustannukset tai rahoitusrakenne mukaan luettuina, taikka vaikuttaisi järjestelmän rahoituksen tasapainoon, se voi pyytää asian saattamista Eurooppa-neuvoston käsiteltäväksi. Tässä tapauksessa tavallisen lainsäätämisjärjestyksen mukainen menettely keskeytetään. Asiaa käsiteltyään Eurooppa-neuvosto neljän kuukauden kuluessa keskeyttämisestä joko: a) palauttaa esityksen neuvostolle, mikä lopettaa tavallisen lainsäätämisjärjestyksen mukaisen menettelyn keskeyttämisen, tai b) ei toimi tai pyytää komissiota tekemään uuden ehdotuksen; tässä tapauksessa katsotaan, ettei alun perin ehdotettua säädöstä ole annettu." SIJOITTAUTUMISOIKEUS 52) Lisätään 44 artiklan 2 kohdan johdantolauseen alkuun ilmaisu "Euroopan parlamentti,". 53) Korvataan 45 artiklan toisessa kohdassa ilmaisu "Neuvosto voi määräenemmistöllä komission ehdotuksesta…" ilmaisulla "Euroopan parlamentti ja neuvosto voivat tavallista lainsäätämisjärjestystä noudattaen…". 54) Muutetaan 47 artikla seuraavasti: a) lisätään 1 kohdan loppuun seuraava lause: "sekä itsenäiseksi ammatinharjoittajaksi ryhtymistä ja toimintaa itsenäisenä ammatinharjoittajana koskevien jäsenvaltioiden lakien, asetusten ja hallinnollisten määräysten yhteensovittamisesta." b) poistetaan 2 kohta ja numeroidaan 3 kohta 2 kohdaksi. 55) Lisätään 48 a artikla, jonka sanamuoto otetaan 294 artiklasta. PALVELUT 56) Muutetaan 49 artikla seuraavasti: a) korvataan ensimmäisessä kohdassa ilmaisu "yhteisön valtioon" ilmaisulla "jäsenvaltioon"; b) korvataan toisessa kohdassa ilmaisu "Neuvosto voi määräenemmistöllä komission ehdotuksesta ulottaa …" ilmaisulla "Euroopan parlamentti ja neuvosto voivat tavallista lainsäätämisjärjestystä noudattaen ulottaa …". 57) Korvataan 50 artiklan kolmannessa kohdassa ilmaisu "valtiossa" ilmaisulla "jäsenvaltiossa". 58) Korvataan 52 artiklan 1 kohdassa ilmaisu "Neuvosto antaa määräenemmistöllä komission ehdotuksesta sekä talous- ja sosiaalikomiteaa ja Euroopan parlamenttia kuultuaan…" ilmaisulla "Euroopan parlamentti ja neuvosto antavat tavallista lainsäätämisjärjestystä noudattaen ja talous- ja sosiaalikomiteaa kuultuaan…". 59) Korvataan 53 artiklassa ilmaisu "ovat valmiit" ilmaisulla "pyrkivät". PÄÄOMAT 60) Korvataan 57 artiklan 2 kohdassa ilmaisu "neuvosto voi määräenemmistöllä komission ehdotuksesta toteuttaa toimenpiteitä" ilmaisulla "Euroopan parlamentti ja neuvosto hyväksyvät tavallista lainsäätämisjärjestystä noudattaen toimenpiteitä" ja muutetaan 2 kohdan viimeinen virke 3 kohdaksi seuraavasti: "3. Poiketen siitä, mitä 2 kohdassa määrätään, ainoastaan neuvosto, joka tekee ratkaisunsa yksimielisesti ja Euroopan parlamenttia kuultuaan, voi erityistä lainsäätämisjärjestystä noudattaen säätää toimenpiteistä, jotka unionin oikeudessa merkitsevät taantumista kolmansiin maihin tai kolmansista maista suuntautuvien pääomanliikkeiden vapauttamisessa." 61) Lisätään 58 artiklaan uusi 4 kohta seuraavasti: "4. Jollei 57 artiklan 3 kohdan nojalla ole toteutettu toimenpiteitä, komissio tai, jollei komissio ole tehnyt kolmen kuukauden kuluessa kyseisen jäsenvaltion pyynnöstä päätöstä, neuvosto voi tehdä päätöksen, jossa todetaan, että jäsenvaltion yhden tai useamman kolmannen maan osalta toteuttamia rajoittavia verotoimenpiteitä on pidettävä perussopimusten mukaisina, kunhan ne perustuvat johonkin unionin tavoitteeseen ja ovat sopusoinnussa sisämarkkinoiden moitteettoman toiminnan kanssa. Neuvosto tekee ratkaisunsa yksimielisesti jäsenvaltion pyynnöstä." 62) 60 artiklasta tulee 61 h artikla. Sitä muutetaan jäljempänä 64 kohdassa esitetyllä tavalla. VAPAUDEN, TURVALLISUUDEN JA OIKEUDEN ALUE 63) Korvataan viisumi-, turvapaikka- ja maahanmuuttopolitiikkaa sekä muuta henkilöiden vapaaseen liikkuvuuteen liittyvää politiikkaa käsittelevä IV osasto samannumeroisella osastolla, jonka otsikko on "VAPAUDEN, TURVALLISUUDEN JA OIKEUDEN ALUE". Osasto sisältää seuraavat luvut: 1 luku: Yleiset määräykset 2 luku: Rajavalvonta-, turvapaikka- ja maahanmuuttopolitiikka 3 luku: Oikeudellinen yhteistyö yksityisoikeuden alalla 4 luku: Oikeudellinen yhteistyö rikosoikeuden alalla 5 luku: Poliisiyhteistyö YLEISET MÄÄRÄYKSET 64) Korvataan 61 artikla 1 luvulla ja 61–61 i artiklalla seuraavassa esitetyllä tavalla. 61 artikla korvaa myös nykyisen Euroopan unionista tehdyn sopimuksen 29 artiklan, 61 d artikla korvaa mainitun sopimuksen 36 artiklan, 61 e artikla korvaa Euroopan yhteisön perustamissopimuksen 64 artiklan 1 kohdan sekä nykyisen Euroopan unionista tehdyn sopimuksen 33 artiklan, 61 g artikla korvaa Euroopan yhteisön perustamissopimuksen 66 artiklan ja 61 h artiklan sanamuoto otetaan tämän viimeksi mainitun sopimuksen 60 artiklasta siten kuin edellä 62 kohdassa on esitetty. "1 LUKU YLEISET MÄÄRÄYKSET 61 artikla 1. Unioni muodostaa vapauden, turvallisuuden ja oikeuden alueen, jolla kunnioitetaan perusoikeuksia sekä jäsenvaltioiden erilaisia oikeusjärjestelmiä ja -perinteitä. 2. Unioni varmistaa sen, ettei henkilöitä tarkasteta sisärajoilla, sekä kehittää turvapaikka- ja maahanmuuttoasioita sekä ulkorajavalvontaa koskevan yhteisen politiikan, joka perustuu jäsenvaltioiden väliseen yhteisvastuuseen ja joka on oikeudenmukainen kolmansien maiden kansalaisia kohtaan. Tätä osastoa sovellettaessa kansalaisuudettomat henkilöt rinnastetaan kolmansien maiden kansalaisiin. 3. Unioni pyrkii varmistamaan korkean turvallisuustason rikollisuutta, rasismia ja muukalaisvihaa ehkäisevillä ja torjuvilla toimenpiteillä, poliisiviranomaisten ja oikeusviranomaisten ja muiden toimivaltaisten viranomaisten välisillä yhteensovittamis- ja yhteistyötoimenpiteillä sekä rikosoikeudellisten päätösten vastavuoroisella tunnustamisella ja tarvittaessa rikoslainsäädäntöjen lähentämisellä. 4. Unioni helpottaa oikeussuojan saatavuutta muun muassa soveltamalla yksityisoikeudellisissa asioissa annettujen tuomioistuinten päätösten ja muiden päätösten vastavuoroisen tunnustamisen periaatetta. 61 a artikla Eurooppa-neuvosto määrittelee lainsäädännön ja operatiivisen toiminnan eteenpäin viennin strategiset suuntaviivat vapauden, turvallisuuden ja oikeuden alueella. 61 b artikla Kansalliset parlamentit valvovat, että luvun 4 ja 5 mukaisesti tehdyissä säädösehdotuksissa ja -aloitteissa noudatetaan toissijaisuusperiaatetta toissijaisuus- ja suhteellisuusperiaatteen soveltamista koskevan pöytäkirjan mukaisesti. 61 c artikla Neuvosto voi komission ehdotuksesta antaa yksityiskohtaiset säännöt, joiden avulla jäsenvaltiot suorittavat yhteistoiminnassa komission kanssa objektiivisen ja puolueettoman arvioinnin siitä, miten jäsenvaltioiden viranomaiset toteuttavat tässä osastossa tarkoitettuja unionin politiikkoja, erityisesti edistääkseen vastavuoroista tunnustamista koskevan periaatteen täysimääräistä soveltamista, sanotun kuitenkaan rajoittamatta 226, 227 ja 228 artiklan soveltamista. Euroopan parlamentille sekä kansallisille parlamenteille tehdään selkoa tämän arvioinnin sisällöstä ja tuloksista. 61 d artikla Neuvoston yhteyteen perustetaan pysyvä komitea varmistamaan unionin sisällä toteutettavan operatiivisen yhteistyön edistäminen ja tehostaminen sisäiseen turvallisuuteen kuuluvissa asioissa. Komitea edistää jäsenvaltioiden toimivaltaisten viranomaisten toiminnan yhteensovittamista, sanotun kuitenkaan rajoittamatta 207 artiklan soveltamista. Unionin asianomaisten elinten ja laitosten edustajat voidaan ottaa mukaan komitean työskentelyyn. Euroopan parlamentti ja kansalliset parlamentit pidetään tietoisina työskentelystä. 61 e artikla Tämä osasto ei vaikuta niihin velvollisuuksiin, joita jäsenvaltioilla on yleisen järjestyksen ylläpitämiseksi ja sisäisen turvallisuuden suojaamiseksi. 61 f artikla Jäsenvaltiot voivat vapaasti järjestää keskenään ja omalla vastuullaan tarkoituksenmukaiseksi katsomiaan yhteistyön ja yhteensovittamisen muotoja kansallisesta turvallisuudesta vastaavien hallintonsa toimivaltaisten yksiköiden kesken. 61 g artikla Neuvosto hyväksyy toimenpiteitä varmistaakseen jäsenvaltioiden toimivaltaisten viranomaisten välisen sekä näiden viranomaisten ja komission välisen hallinnollisen yhteistyön tässä osastossa tarkoitetuilla aloilla. Neuvosto tekee ratkaisunsa komission ehdotuksesta, jollei 61 i artiklasta muuta johdu, sekä Euroopan parlamenttia kuultuaan. 61 h artikla Sikäli kuin on tarpeen 61 artiklassa tarkoitettujen tavoitteiden saavuttamiseksi terrorismin ja siihen liittyvän toiminnan ennalta ehkäisemisen ja torjumisen osalta, Euroopan parlamentti ja neuvosto määrittelevät tavallista lainsäätämisjärjestystä noudattaen annetuilla asetuksilla puitteet pääomanliikkeitä ja maksuja koskeville hallinnollisille toimenpiteille, kuten luonnollisen henkilön tai oikeushenkilön, ryhmän tai muun kuin valtiollisen yhteisön omistamien tai hallussaan pitämien varojen, muun rahoitusomaisuuden tai saadun taloudellisen hyödyn jäädyttämiselle. Neuvosto toteuttaa komission ehdotuksesta toimenpiteitä ensimmäisessä kohdassa tarkoitettujen puitteiden panemiseksi täytäntöön. Tässä artiklassa tarkoitetut säädökset sisältävät tarvittavat säännökset oikeusturvasta. 61 i artikla Jäljempänä 4 ja 5 luvussa tarkoitetut säädökset sekä ne 61 g artiklassa tarkoitetut toimenpiteet, joilla varmistetaan hallinnollinen yhteistyö näissä luvuissa tarkoitetuilla aloilla, hyväksytään a) komission ehdotuksesta, tai b) aloitteesta, jonka on tehnyt yksi neljäsosa jäsenvaltioista." RAJAVALVONTA-, TURVAPAIKKA- JA MAAHANMUUTTOPOLITIIKKA 65) Korvataan 62–64 artikla 2 luvulla ja 62–63 b artiklalla seuraavassa esitetyllä tavalla. 62 artikla korvaa 62 artiklan, 63 artiklan 1 ja 2 kohta korvaa 63 artiklan 1 ja 2 alakohdat, 63 artiklan 3 kohta korvaa 64 artiklan 2 kohdan ja 63 a artikla korvaa 63 artiklan 3 ja 4 alakohdan. "2 LUKU RAJAVALVONTA-, TURVAPAIKKA- JA MAAHANMUUTTOPOLITIIKKA 62 artikla 1. Unioni kehittää politiikan, jonka tarkoituksena on: a) varmistaa, ettei sisärajoja ylittäviä henkilöitä tarkasteta, heidän kansalaisuudestaan riippumatta; b) varmistaa henkilöiden tarkastukset ja tehokas valvonta ulkorajojen ylittämisen yhteydessä; c) ottaa vaiheittain käyttöön yhdennetty ulkorajojen valvontajärjestelmä. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto säätävät tavallista lainsäätämisjärjestystä noudattaen toimenpiteistä, jotka koskevat: a) viisumeita ja muita lyhytaikaisia oleskelulupia koskevaa yhteistä politiikkaa; b) tarkastuksia, joita tehdään ulkorajoja ylittäville henkilöille; c) edellytyksiä, joiden mukaisesti kolmansien maiden kansalaiset voivat vapaasti liikkua unionin alueella lyhyen ajan; d) kaikkia tarvittavia toimenpiteitä, joilla otetaan vaiheittain käyttöön yhdennetty ulkorajojen valvontajärjestelmä; e) sisärajoja ylittäville henkilöille tehtävien tarkastusten poistamista heidän kansalaisuudestaan riippumatta. 3. Jos osoittautuu, että unionin toimintaa tarvitaan helpottamaan mahdollisuutta käyttää 17 artiklan 2 kohdan a alakohdassa tarkoitettua oikeutta, eikä perussopimuksissa ole määräyksiä tähän tarvittavista valtuuksista, neuvosto voi antaa erityistä lainsäätämisjärjestystä noudattaen säännöksiä, jotka koskevat passeja, henkilötodistuksia, oleskelulupia tai muita niihin rinnastettavia asiakirjoja. Neuvosto tekee ratkaisunsa yksimielisesti Euroopan parlamenttia kuultuaan. 4. Tämä artikla ei vaikuta jäsenvaltioiden toimivaltaan, joka koskee niiden rajojen maantieteellistä määrittelyä kansainvälisen oikeuden mukaisesti. 63 artikla 1. Unioni kehittää turvapaikka-asioita sekä toissijaista ja tilapäistä suojelua koskevan yhteisen politiikan, jonka tarkoituksena on antaa asianmukainen asema kaikille kansainvälistä suojelua tarvitseville kolmansien maiden kansalaisille ja varmistaa palauttamiskiellon periaatteen noudattaminen. Tämän politiikan on oltava pakolaisten oikeusasemasta 28 päivänä heinäkuuta 1951 tehdyn Geneven yleissopimuksen ja 31 päivänä tammikuuta 1967 tehdyn pöytäkirjan sekä muiden asiaan liittyvien sopimusten mukaista. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto säätävät tavallista lainsäätämisjärjestystä noudattaen toimenpiteistä, jotka koskevat yhteistä eurooppalaista turvapaikkajärjestelmää, johon sisältyvät: a) koko unionissa voimassa oleva yhdenmukainen turvapaikka-asema kolmansien maiden kansalaisille; b) yhdenmukainen toissijaisen suojelun asema kolmansien maiden kansalaisille, jotka eivät saa turvapaikkaa unionissa mutta jotka tarvitsevat kansainvälistä suojelua; c) yhteinen järjestelmä tilapäisen suojelun antamiseksi kotimaastaan siirtymään joutuneille joukoittaisen maahantulon yhteydessä; d) yhteiset menettelyt turvapaikkaa tai toissijaista suojelua koskevan yhdenmukaisen aseman myöntämisessä ja peruuttamisessa; e) perusteet ja menettelyt turvapaikkaa tai toissijaista suojelua koskevan hakemuksen käsittelystä vastuussa olevan jäsenvaltion ratkaisemiseksi; f) turvapaikkaa tai toissijaista suojelua hakevien vastaanotto-olosuhteita koskevat vaatimukset; g) kumppanuus ja yhteistyö kolmansien maiden kanssa turvapaikkaa taikka toissijaista tai tilapäistä suojelua hakevien henkilöiden maahantulon hallinnoimiseksi. 3. Jos kolmansien maiden kansalaisten äkillinen joukoittainen maahantulo aiheuttaa yhdessä tai useammassa jäsenvaltiossa hätätilanteen, neuvosto voi komission ehdotuksesta hyväksyä väliaikaisia toimenpiteitä kyseisen yhden tai useamman jäsenvaltion hyväksi. Neuvosto tekee ratkaisunsa Euroopan parlamenttia kuultuaan. 63 a artikla 1. Unioni kehittää yhteisen maahanmuuttopolitiikan, jolla pyritään kaikissa vaiheissa varmistamaan muuttovirtojen tehokas hallinta, jäsenvaltioissa laillisesti oleskelevien kolmansien maiden kansalaisten oikeudenmukainen kohtelu sekä laittoman maahanmuuton ja ihmiskaupan ehkäiseminen ja tehostettu torjunta. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto hyväksyvät tavallista lainsäätämisjärjestystä noudattaen toimenpiteitä seuraavilla aloilla: a) maahantuloa ja maassa oleskelua koskevat edellytykset sekä vaatimukset pitkäaikaisten viisumien ja oleskelulupien myöntämiseksi jäsenvaltioissa, myös perheenyhdistämistä varten; b) jäsenvaltioissa laillisesti oleskelevien kolmansien maiden kansalaisten oikeuksien määrittely, mukaan lukien edellytykset, jotka koskevat liikkumis- ja oleskeluvapautta muissa jäsenvaltioissa; c) laiton maahanmuutto ja luvaton oleskelu, laittomasti maassa oleskelevien henkilöiden maasta poistaminen ja palauttaminen mukaan luettuna; d) ihmiskaupan, erityisesti nais- ja lapsikaupan torjunta. 3. Unioni voi tehdä kolmansien maiden kanssa sopimuksia sellaisten kolmansien maiden kansalaisten takaisinotosta alkuperä- tai lähtömaahan, jotka eivät täytä tai jotka eivät enää täytä jäsenvaltion alueelle pääsyn, kyseisellä alueella oleskelun tai asumisen edellytyksiä. 4. Euroopan parlamentti ja neuvosto voivat tavallista lainsäätämisjärjestystä noudattaen säätää toimenpiteistä, joilla kannustetaan ja tuetaan jäsenvaltioiden toimintaa niiden alueella laillisesti oleskelevien kolmansien maiden kansalaisten kotouttamiseksi ja jotka eivät käsitä jäsenvaltioiden lakien ja asetusten yhdenmukaistamista. 5. Tämä artikla ei vaikuta jäsenvaltioiden oikeuteen päättää siitä, kuinka paljon kolmansista maista tulevia kolmansien maiden kansalaisia päästetään niiden alueelle hakemaan työtä palkattuna työntekijänä tai itsenäisenä ammatinharjoittajana. 63 b artikla Tässä luvussa tarkoitetussa unionin politiikassa ja sen toteuttamisessa noudatetaan jäsenvaltioiden yhteisvastuun ja oikeudenmukaisen vastuunjaon periaatetta, myös rahoituksen osalta. Unionin tämän luvun nojalla antamiin säädöksiin sisällytetään tarvittaessa aina asianmukaisia toimenpiteitä tämän periaatteen soveltamiseksi." OIKEUDELLINEN YHTEISTYÖ YKSITYISOIKEUDEN ALALLA 66) Korvataan 65 artikla 3 luvulla ja 65 artiklalla seuraavasti: "3 LUKU OIKEUDELLINEN YHTEISTYÖ YKSITYISOIKEUDEN ALALLA 65 artikla 1. Unioni kehittää oikeudellista yhteistyötä yksityisoikeudellisissa asioissa, joilla on rajatylittäviä vaikutuksia; tämä yhteistyö perustuu tuomioistuinten päätösten ja muiden päätösten vastavuoroisen tunnustamisen periaatteeseen. Tähän yhteistyöhön voi kuulua jäsenvaltioiden lakien ja asetusten lähentämistä koskevien toimenpiteiden hyväksymistä. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto hyväksyvät tavallisessa lainsäätämisjärjestyksessä toimenpiteitä, joilla pyritään erityisesti sisämarkkinoiden moitteettoman toiminnan sitä edellyttäessä varmistamaan: a) jäsenvaltioiden tuomioistuinten päätösten ja muiden päätösten vastavuoroinen tunnustaminen ja täytäntöönpano; b) oikeudenkäynti- ja muiden asiakirjojen tiedoksianto jäsenvaltiosta toiseen; c) lainvalintaa ja tuomioistuimen toimivaltaa koskevien jäsenvaltioiden sääntöjen yhteensopivuus; d) todisteiden vastaanottamista koskeva yhteistyö; e) tehokas oikeussuojan saatavuus; f) riita-asiain oikeudenkäyntien moitteetonta sujumista haittaavien esteiden poistaminen edistämällä tarvittaessa jäsenvaltioissa sovellettavien riita-asiain oikeudenkäyntiä koskevien sääntöjen yhteensopivuutta; g) vaihtoehtoisten riidanratkaisumenetelmien kehittäminen; h) tuomareiden ja oikeuslaitoksen henkilöstön koulutuksen tukeminen. 3. Poiketen siitä, mitä 2 kohdassa määrätään, neuvosto säätää erityistä lainsäätämisjärjestystä noudattaen perheoikeudellisista toimenpiteistä, joilla on rajatylittäviä vaikutuksia. Neuvosto tekee ratkaisunsa yksimielisesti Euroopan parlamenttia kuultuaan. Neuvosto voi komission ehdotuksesta tehdä päätöksen, jolla määritetään, mistä perheoikeudellisista seikoista, joilla on rajatylittäviä vaikutuksia, voidaan antaa säädöksiä tavallisessa lainsäätämisjärjestyksessä. Neuvosto tekee ratkaisunsa yksimielisesti Euroopan parlamenttia kuultuaan. Toisessa alakohdassa tarkoitettu ehdotus toimitetaan kansallisille parlamenteille. Jos kansallinen parlamentti kuuden kuukauden kuluessa ehdotuksen toimittamisesta ilmoittaa vastustavansa ehdotusta, päätöstä ei tehdä. Jos ehdotusta ei vastusteta, neuvosto voi tehdä päätöksen." OIKEUDELLINEN YHTEISTYÖ RIKOSOIKEUDEN ALALLA 67) Korvataan 66 artikla 61 g artiklalla edellä 64 kohdassa esitetyllä tavalla ja kumotaan 67–69 artikla. Lisätään 4 luku ja 69 a–69 e artikla seuraavassa esitetyllä tavalla. 69 a artikla, 69 b artikla ja 69 d artikla korvaavat nykyisen Euroopan unionista tehdyn sopimuksen 31 artiklan edellä tämän sopimuksen 1 artiklan 51 kohdassa esitetyllä tavalla: "4 LUKU OIKEUDELLINEN YHTEISTYÖ RIKOSOIKEUDEN ALALLA 69 a artikla 1. Oikeudellinen yhteistyö unionissa rikosoikeuden alalla perustuu tuomioistuinten tuomioiden ja oikeusviranomaisten päätösten vastavuoroisen tunnustamisen periaatteeseen, ja siihen kuuluu jäsenvaltioiden lakien ja asetusten lähentäminen 2 kohdassa ja 69 b artiklassa tarkoitetuilla aloilla. Euroopan parlamentti ja neuvosto säätävät tavallista lainsäätämisjärjestystä noudattaen toimenpiteistä, joiden tarkoituksena on: a) laatia sääntöjä ja menettelyjä kaikenmuotoisten tuomioiden ja oikeusviranomaisten päätösten tunnustamisen varmistamiseksi koko unionissa; b) ehkäistä ja ratkaista jäsenvaltioiden välisiä tuomioistuimen toimivaltaa koskevia ristiriitoja; c) tukea tuomareiden ja oikeuslaitoksen henkilöstön koulutusta; d) helpottaa jäsenvaltioiden oikeusviranomaisten tai vastaavien viranomaisten yhteistyötä rikosasioiden käsittelyn ja päätösten täytäntöönpanon yhteydessä. 2. Euroopan parlamentti ja neuvosto voivat tavallista lainsäätämisjärjestystä noudattaen annetuilla direktiiveillä säätää vähimmäissäännöistä sikäli kuin se on tarpeen tuomioiden ja oikeusviranomaisten päätösten vastavuoroisen tunnustamisen sekä poliisiyhteistyön ja oikeudellisen yhteistyön helpottamiseksi rajatylittävissä rikosasioissa. Näissä vähimmäissäännöissä otetaan huomioon jäsenvaltioiden oikeusperinteiden ja -järjestelmien erot. Vähimmäissäännöt koskevat seuraavia asioita: a) todisteiden vastavuoroinen hyväksyttävyys jäsenvaltioissa; b) yksilön oikeudet rikosasioiden käsittelyssä; c) rikosten uhrien oikeudet; d) muut rikosasioiden käsittelyn erityiset osatekijät, jotka neuvosto on ennalta määrittänyt päätöksellä. Neuvosto tekee tällaisen päätöksen yksimielisesti Euroopan parlamentin hyväksynnän saatuaan. Tässä kohdassa tarkoitettujen vähimmäissääntöjen hyväksyminen ei estä jäsenvaltioita pitämästä yllä tai ottamasta käyttöön niitä korkeatasoisempaa yksilön suojelua. 3. Jos neuvoston jäsen katsoo, että ehdotus 2 kohdassa tarkoitetuksi direktiiviksi vaikuttaisi jäsenen rikosoikeusjärjestelmän perusteisiin, se voi pyytää asian saattamista Eurooppa-neuvoston käsiteltäväksi. Tässä tapauksessa tavallisen lainsäätämisjärjestyksen mukainen menettely keskeytetään. Kun asiaa on käsitelty ja jos on päästy yhteisymmärrykseen, Eurooppa-neuvosto palauttaa ehdotuksen neljän kuukauden kuluessa keskeyttämisestä neuvostolle, mikä lopettaa tavallisen lainsäätämisjärjestyksen mukaisen menettelyn keskeyttämisen. Jos asiasta ei päästä yhteisymmärrykseen ja jos vähintään yhdeksän jäsenvaltiota haluaa aloittaa tiiviimmän yhteistyön kyseisen direktiiviehdotuksen pohjalta, niiden on saman määräajan kuluessa ilmoitettava asiasta Euroopan parlamentille, neuvostolle ja komissiolle. Tällöin lupa aloittaa Euroopan unionista tehdyn sopimuksen 10 artiklan 2 kohdassa ja tämän sopimuksen 280 d artiklan 1 kohdassa tarkoitettu tiiviimpi yhteistyö katsotaan annetuksi ja määräyksiä tiiviimmästä yhteistyöstä sovelletaan. 69 b artikla 1. Euroopan parlamentti ja neuvosto voivat tavallista lainsäätämisjärjestystä noudattaen annetuilla direktiiveillä säätää rikosten ja seuraamusten määrittelyä koskevista vähimmäissäännöistä erityisen vakavan rikollisuuden alalla, joka on rajatylittävää joko rikosten luonteen tai vaikutusten johdosta tai sen vuoksi, että niiden torjuminen yhteisin perustein on erityisesti tarpeen. Nämä rikollisuuden alat ovat terrorismi, ihmiskauppa sekä naisten ja lasten seksuaalinen hyväksikäyttö, laiton huumausainekauppa, laiton asekauppa, rahanpesu, lahjonta, maksuvälineiden väärentäminen, tietokonerikollisuus ja järjestäytynyt rikollisuus. Rikollisuudessa tapahtuneen kehityksen perusteella neuvosto voi tehdä päätöksen, jolla määritellään muita rikollisuuden aloja, jotka täyttävät tässä kohdassa tarkoitetut edellytykset. Neuvosto tekee ratkaisunsa yksimielisesti Euroopan parlamentin hyväksynnän saatuaan. 2. Kun jäsenvaltioiden lakien ja asetusten lähentäminen rikosoikeuden alalla osoittautuu välttämättömäksi jonkin unionin politiikan tehokkaan täytäntöönpanon varmistamiseksi alalla, jolla on toteutettu yhdenmukaistamistoimenpiteitä, tällä alalla voidaan direktiivein säätää rikosten ja seuraamusten määrittelyä koskevista vähimmäissäännöistä. Nämä direktiivit annetaan kyseisten yhdenmukaistamistoimenpiteiden hyväksymisessä noudatetun tavallisen tai erityisen lainsäätämisjärjestyksen mukaisesti, sanotun kuitenkaan rajoittamatta 61 i artiklan soveltamista. 3. Jos neuvoston jäsen katsoo, että ehdotus 1 tai 2 kohdassa tarkoitetuksi direktiiviksi vaikuttaisi jäsenen rikosoikeusjärjestelmän perusteisiin, se voi pyytää asian saattamista Eurooppa-neuvoston käsiteltäväksi. Tässä tapauksessa tavallisen lainsäätämisjärjestyksen mukainen menettely keskeytetään. Kun asiaa on käsitelty ja jos on päästy yhteisymmärrykseen, Eurooppa-neuvosto palauttaa ehdotuksen neljän kuukauden kuluessa keskeyttämisestä neuvostolle, mikä lopettaa tavallisen lainsäätämisjärjestyksen mukaisen menettelyn keskeyttämisen. Jos asiasta ei päästä yhteisymmärrykseen ja jos vähintään yhdeksän jäsenvaltiota haluaa aloittaa tiiviimmän yhteistyön kyseisen direktiiviehdotuksen pohjalta, niiden on saman määräajan kuluessa ilmoitettava asiasta Euroopan parlamentille, neuvostolle ja komissiolle. Tällöin lupa aloittaa Euroopan unionista tehdyn sopimuksen 10 artiklan 2 kohdassa ja tämän sopimuksen 280 d artiklan 1 kohdassa tarkoitettu tiiviimpi yhteistyö katsotaan annetuksi ja määräyksiä tiiviimmästä yhteistyöstä sovelletaan. 69 c artikla Euroopan parlamentti ja neuvosto voivat tavallista lainsäätämisjärjestystä noudattaen säätää toimenpiteistä, joilla kannustetaan ja tuetaan jäsenvaltioiden toimintaa rikollisuuden torjunnan alalla. Nämä toimenpiteet eivät voi käsittää jäsenvaltioiden lakien ja asetusten yhdenmukaistamista. 69 d artikla 1. Eurojustin tehtävänä on jäsenvaltioiden viranomaisten ja Europolin toteuttamien operaatioiden sekä niiden toimittamien tietojen perusteella tukea ja tehostaa kansallisten tutkinta- ja syyttäjäviranomaisten toiminnan yhteensovittamista ja yhteistyötä sellaisen vakavan rikollisuuden alalla, joka koskee kahta tai useampaa jäsenvaltiota tai edellyttää yhteisin perustein toteutettavia syytetoimia. Tätä varten Euroopan parlamentti ja neuvosto määrittävät tavallista lainsäätämisjärjestystä noudattaen annetuilla asetuksilla Eurojustin rakenteen, toiminnan, toiminta-alan ja tehtävät. Näihin tehtäviin voi sisältyä: a) rikostutkinnan aloittaminen ja ehdotuksen tekeminen toimivaltaisten kansallisten viranomaisten toteuttamien syytetoimien vireillepanosta erityisesti niiden koskiessa unionin taloudellisia etuja vahingoittavia rikoksia; b) a alakohdassa tarkoitettujen tutkinta- ja syytetoimien yhteensovittaminen; c) oikeudellisen yhteistyön tehostaminen, mukaan lukien tuomioistuinten toimivaltaa koskevien ristiriitojen ratkaiseminen, ja tiivis yhteistyö Euroopan oikeudellisen verkoston kanssa. Näillä asetuksilla säädetään myös menettelytavoista, jotka koskevat Euroopan parlamentin ja kansallisten parlamenttien osallistumista Eurojustin toiminnan arviointiin. 2. Edellä 1 kohdassa tarkoitettujen syytetoimien yhteydessä toimivaltaiset kansalliset viranomaiset suorittavat tuomioistuinmenettelyyn kuuluvat viralliset toimenpiteet, sanotun kuitenkaan rajoittamatta 69 e artiklan soveltamista. 69 e artikla 1. Unionin taloudellisia etuja vahingoittavien rikosten torjumiseksi neuvosto voi erityistä lainsäätämisjärjestystä noudattaen annetuilla asetuksilla perustaa Eurojustin pohjalta Euroopan syyttäjänviraston. Neuvosto tekee ratkaisunsa yksimielisesti Euroopan parlamentin hyväksynnän saatuaan. Jos asiasta ei päästä yksimielisyyteen, voi ryhmä, johon kuuluu vähintään yhdeksän jäsenvaltiota, pyytää asetusehdotuksen saattamista Eurooppa-neuvoston käsiteltäväksi. Tässä tapauksessa menettely neuvostossa keskeytetään. Kun asiaa on käsitelty ja jos on päästy yhteisymmärrykseen, Eurooppa-neuvosto palauttaa neljän kuukauden kuluessa menettelyn keskeyttämisestä ehdotuksen neuvostolle hyväksyttäväksi. Jos asiasta ei päästä yhteisymmärrykseen ja jos vähintään yhdeksän jäsenvaltiota haluaa aloittaa tiiviimmän yhteistyön kyseisen asetusehdotuksen pohjalta, niiden on saman määräajan kuluessa ilmoitettava asiasta Euroopan parlamentille, neuvostolle ja komissiolle. Tällöin lupa aloittaa Euroopan unionista tehdyn sopimuksen 10 artiklan 2 kohdassa ja tämän sopimuksen 280 d artiklan 1 kohdassa tarkoitettu tiiviimpi yhteistyö katsotaan annetuksi ja määräyksiä tiiviimmästä yhteistyöstä sovelletaan. 2. Euroopan syyttäjänvirastolla, joka on tarvittaessa yhteydessä Europoliin, on toimivalta tutkia unionin niitä taloudellisia etuja vahingoittavia rikoksia, jotka määritetään 1 kohdassa tarkoitetussa asetuksessa, sekä asettaa syytteeseen niiden tekijät ja niihin osalliset. Se toimii syyttäjän tehtävissä tällaisia tekoja koskevissa rikosasioissa jäsenvaltioiden toimivaltaisissa tuomioistuimissa. 3. Edellä 1 kohdassa tarkoitetuilla asetuksilla säädetään Euroopan syyttäjänviraston perussäännöstä, sen tehtävien hoitamista koskevista ehdoista, sen toimintaan sovellettavista ja todisteiden hyväksyttävyyttä koskevista menettelysäännöistä sekä Euroopan syyttäjänviraston tehtäviensä hoidossa toteuttamien menettelyyn liittyvien toimien oikeudelliseen valvontaan sovellettavista säännöistä. 4. Eurooppa-neuvosto voi tehdä samaan aikaan tai myöhemmin päätöksen, jolla muutetaan 1 kohtaa Euroopan syyttäjänviraston toimivaltuuksien laajentamiseksi koskemaan rajatylittävää vakavaa rikollisuutta ja sen johdosta 2 kohtaa siten, että se koskee useita jäsenvaltioita koskevien vakavien rikosten tekijöitä ja niihin osallisia. Eurooppa-neuvosto tekee ratkaisunsa yksimielisesti Euroopan parlamentin hyväksynnän saatuaan ja komissiota kuultuaan." POLIISIYHTEISTYÖ 68) Lisätään 5 luku sekä 69 f, 69 g ja 69 h artikla seuraavassa esitetyllä tavalla. 69 f artikla ja 69 g artikla korvaavat nykyisen Euroopan unionista tehdyn sopimuksen 30 artiklan ja 69 h artikla korvaa mainitun sopimuksen 32 artiklan edellä tämän sopimuksen 1 artiklan 51 kohdassa esitetyllä tavalla. "5 LUKU POLIISIYHTEISTYÖ 69 f artikla 1. Unioni toteuttaa jäsenvaltioiden kaikkien toimivaltaisten viranomaisten, kuten poliisi- ja tulliviranomaisten sekä rikosten ehkäisemiseen, paljastamiseen ja tutkintaan erikoistuneiden muiden lainvalvontaviranomaisten välisen poliisiyhteistyön. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto voivat tavallista lainsäätämisjärjestystä noudattaen säätää toimenpiteistä, jotka koskevat: a) asiaa koskevien tietojen keräämistä, tallentamista, käsittelyä, analysointia ja vaihtoa; b) henkilöstön koulutuksen tukemista sekä henkilöstövaihtoa, välineistöä ja yhteistyötä rikosten selvittämistä koskevan tutkimuksen osalta; c) yhteisiä tutkintatekniikoita vakavan järjestäytyneen rikollisuuden paljastamiseksi. 3. Neuvosto voi erityistä lainsäätämisjärjestystä noudattaen säätää toimenpiteistä, jotka koskevat tässä artiklassa tarkoitettujen viranomaisten välistä operatiivista yhteistyötä. Neuvosto tekee ratkaisunsa yksimielisesti Euroopan parlamenttia kuultuaan. Jos asiasta ei päästä yksimielisyyteen, voi ryhmä, johon kuuluu vähintään yhdeksän jäsenvaltiota, pyytää toimenpide-ehdotuksen saattamista Eurooppa-neuvoston käsiteltäväksi. Tässä tapauksessa menettely neuvostossa keskeytetään. Kun asiaa on käsitelty ja jos on päästy yhteisymmärrykseen, Eurooppa-neuvosto palauttaa neljän kuukauden kuluessa menettelyn keskeyttämisestä ehdotuksen neuvostolle hyväksyttäväksi. Jos asiasta ei päästä yhteisymmärrykseen ja jos vähintään yhdeksän jäsenvaltiota haluaa aloittaa tiiviimmän yhteistyön kyseisen toimenpide-ehdotuksen pohjalta, niiden on saman määräajan kuluessa ilmoitettava asiasta Euroopan parlamentille, neuvostolle ja komissiolle. Tällöin lupa aloittaa Euroopan unionista tehdyn sopimuksen 10 artiklan 2 kohdassa ja tämän sopimuksen 280 d artiklan 1 kohdassa tarkoitettu tiiviimpi yhteistyö katsotaan annetuksi ja määräyksiä tiiviimmästä yhteistyöstä sovelletaan. Toisessa ja kolmannessa alakohdassa määrättyä erityismenettelyä ei sovelleta säädöksiin, joilla kehitetään Schengenin säännöstöä. 69 g artikla 1. Europolin tehtävänä on tukea ja tehostaa jäsenvaltioiden poliisiviranomaisten ja muiden lainvalvontaviranomaisten toimintaa ja niiden keskinäistä yhteistyötä, jolla ehkäistään ja torjutaan kahta tai useampaa jäsenvaltiota koskevaa vakavaa rikollisuutta, terrorismia ja johonkin unionin politiikkaan kuuluvaa yhteistä etua vahingoittavia rikollisuuden muotoja. 2. Euroopan parlamentti ja neuvosto määrittävät tavallista lainsäätämisjärjestystä noudattaen annetuilla asetuksilla Europolin rakenteen, toiminnan, toiminta-alan ja tehtävät. Näihin tehtäviin voi sisältyä: a) erityisesti jäsenvaltioiden sekä kolmansien maiden tai elinten viranomaisten välittämien tietojen kerääminen, tallentaminen, käsittely, analysointi ja vaihto; b) yhdessä jäsenvaltioiden toimivaltaisten viranomaisten kanssa toteutettujen tai yhteisten tutkintaryhmien toteuttamien tutkintatoimien ja operatiivisten toimien yhteensovittaminen, järjestäminen ja toteuttaminen, ollen tarvittaessa yhteydessä Eurojustiin. Näillä asetuksilla säädetään myös menettelytavoista, joilla Euroopan parlamentti yhdessä kansallisten parlamenttien kanssa valvoo Europolin toimintaa. 3. Europolin operatiivinen toiminta on aina toteutettava olemalla yhteydessä sen jäsenvaltion tai niiden jäsenvaltioiden viranomaisiin, joiden alueella toimitaan, ja näiden viranomaisten suostumuksella. Pakkokeinojen käyttö kuuluu yksinomaan toimivaltaisille kansallisille viranomaisille. 69 h artikla Neuvosto vahvistaa erityistä lainsäätämisjärjestystä noudattaen ne edellytykset ja rajoitukset, joiden mukaisesti 69 a ja 69 f artiklassa tarkoitetut jäsenvaltioiden toimivaltaiset viranomaiset voivat toimia toisen jäsenvaltion alueella olemalla yhteydessä kyseisen jäsenvaltion viranomaisiin ja näiden viranomaisten suostumuksella. Neuvosto tekee ratkaisunsa yksimielisesti Euroopan parlamenttia kuultuaan." LIIKENNE 69) Korvataan 70 artiklassa ilmaisu "tämän sopimuksen" ilmaisulla "perussopimusten", poistetaan ilmaisu "jäsenvaltiot toteuttavat" ja lisätään ilmaisun "tavoitteita" jälkeen ilmaisu "toteutetaan". 70) Korvataan 71 artiklan 2 kohta seuraavasti: "2. Toteutettaessa 1 kohdassa tarkoitettuja toimenpiteitä otetaan huomioon tapaukset, joissa toimenpiteiden soveltaminen voi joillakin alueilla vaikuttaa vakavasti elintasoon ja työllisyyteen sekä kuljetuskaluston käyttöön." 71) Korvataan 72 artiklassa ilmaisu "ilman neuvoston yksimielistä suostumusta" ilmaisulla "ilman neuvoston yksimielisesti toteuttamaa toimenpidettä, jolla myönnetään poikkeus,…" 72) Muutetaan 75 artikla seuraavasti: a) Korvataan 1 kohdassa ilmaisu "Yhteisön sisäisestä liikenteestä poistetaan" ilmaisulla "Unionin sisäisessä liikenteessä on kiellettyä"; b) korvataan 2 kohdassa ilmaisu "neuvostoa" ilmaisulla "Euroopan parlamenttia ja neuvostoa"; c) korvataan 3 kohdan ensimmäisessä alakohdassa ilmaisu "talous- ja sosiaalikomiteaa" ilmaisulla "Euroopan parlamenttia sekä talous- ja sosiaalikomiteaa". 73) Lisätään 78 artiklaan virke seuraavasti: "Viiden vuoden kuluttua Lissabonin sopimuksen voimaantulosta neuvosto voi komission ehdotuksesta tehdä päätöksen, jolla tämä artikla kumotaan." 74) Poistetaan 79 artiklasta ilmaisu "sanotun kuitenkaan rajoittamatta talous- ja sosiaalikomitean toimivaltuuksia". 75) Korvataan 80 artiklan 2 kohta seuraavasti: "2. Euroopan parlamentti ja neuvosto voivat tavallista lainsäätämisjärjestystä noudattaen antaa meri- ja lentoliikennettä koskevat aiheelliset säännökset. Ne tekevät ratkaisunsa talous- ja sosiaalikomiteaa sekä alueiden komiteaa kuultuaan." KILPAILUSÄÄNNÖT 76) Lisätään 85 artiklaan uusi 3 kohta seuraavasti: "3. Komissio voi antaa asetuksia, jotka koskevat sellaisia sopimusten ryhmiä, joista neuvosto on antanut asetuksen tai direktiivin 83 artiklan 2 kohdan b alakohdan mukaisesti." 77) Muutetaan 87 artikla seuraavasti: a) lisätään 2 kohdan c alakohdan loppuun seuraava virke: "Viiden vuoden kuluttua Lissabonin sopimuksen voimaantulosta neuvosto voi komission ehdotuksesta tehdä päätöksen, jolla tämä alakohta kumotaan." b) lisätään 3 kohdan a alakohdan loppuun lause seuraavasti: "…, sekä 299 artiklassa tarkoitetuilla alueilla, niiden rakenteellinen, taloudellinen ja sosiaalinen tilanne huomioon ottaen;" 78) Lisätään 88 artiklaan uusi 4 kohta seuraavasti: "4. Komissio voi antaa niitä valtiontukimuotoja koskevia asetuksia, jotka neuvosto on 89 artiklan mukaisesti määrittänyt sellaisiksi, jotka voidaan vapauttaa tämän artiklan 3 kohdassa määrätystä menettelystä." VEROJA JA MAKSUJA KOSKEVAT MÄÄRÄYKSET 79) Korvataan 93 artiklan lopussa oleva ilmaisu "… 14 artiklassa mainitussa määräajassa" ilmaisulla "… sekä kilpailun vääristymien välttämiseksi". LAINSÄÄDÄNNÖN LÄHENTÄMINEN 80) Vaihdetaan 94 ja 95 artiklan järjestystä. Numeroidaan 94 artikla 95 artiklaksi ja 95 artikla 94 artiklaksi. 81) Muutetaan 94 artiklaksi numeroitu 95 artikla seuraavasti: a) poistetaan 1 kohdan alusta ilmaisu "Poiketen siitä, mitä 94 artiklassa määrätään"; b) korvataan 4 kohdan alussa ilmaisu "Jos sen jälkeen, kun neuvosto tai komissio on toteuttanut yhdenmukaistamistoimenpiteen" ilmaisulla "Jos sen jälkeen, kun Euroopan parlamentti ja neuvosto, neuvosto tai komissio on toteuttanut yhdenmukaistamistoimenpiteen"; c) korvataan 5 kohdan alussa ilmaisu "Jos sen jälkeen, kun neuvosto tai komissio on toteuttanut yhdenmukaistamistoimenpiteen" ilmaisulla "Jos sen jälkeen, kun Euroopan parlamentti ja neuvosto, neuvosto tai komissio on toteuttanut yhdenmukaistamistoimenpiteen"; d) korvataan 10 kohdassa ilmaisu "yhteisön valvontamenettelyn" ilmaisulla "unionin valvontamenettelyn". 82) Lisätään 95 artiklaksi numeroidun 94 artiklan loppuun ilmaisu "…, sanotun kuitenkaan rajoittamatta 94 artiklan soveltamista". 83) Korvataan 96 artiklan toisen kohdan ensimmäisessä virkkeessä ilmaisu "neuvosto antaa" ilmaisulla "Euroopan parlamentti ja neuvosto antavat tavallista lainsäätämisjärjestystä noudattaen". Poistetaan ilmaisu "komission ehdotuksesta". Korvataan toinen virke seuraavasti: "Muitakin aiheellisia, perussopimusten mukaisia toimenpiteitä voidaan toteuttaa." TEOLLIS- JA TEKIJÄNOIKEUDET 84) Lisätään uusi 97 a artikla VI osaston viimeiseksi artiklaksi seuraavasti: "97 a artikla Sisämarkkinoiden toteuttamisen tai toiminnan yhteydessä Euroopan parlamentti ja neuvosto säätävät tavallista lainsäätämisjärjestystä noudattaen toimenpiteistä, joilla luodaan eurooppalainen teollis- ja tekijänoikeuksien suoja yhdenmukaisen suojan varmistamiseksi unionissa ja joilla muodostetaan keskitetyt luvananto-, yhteensovittamis- ja valvontajärjestelmät unionin tasolla. Neuvosto säätää erityistä lainsäätämisjärjestystä noudattaen annetuilla asetuksilla eurooppalaista teollis- ja tekijänoikeuksien suojaa koskevista kielijärjestelyistä. Neuvosto tekee ratkaisunsa yksimielisesti Euroopan parlamenttia kuultuaan." TALOUS- JA RAHAPOLITIIKKA 85) Lisätään 97 b artikla VII osaston ensimmäiseksi artiklaksi, ja sen sanamuoto otetaan 4 artiklasta muutettuna seuraavasti: a) poistetaan 1 kohdasta ilmaisu "ja siinä määrätyssä aikataulussa"; b) korvataan 2 kohdassa virkkeen alku "Sen ohella tähän toimintaan sisältyy tässä sopimuksessa määrätyin edellytyksin ja siinä määrätyssä aikataulussa sekä siinä määrättyjä menettelyjä noudattaen valuuttakurssien peruuttamaton vahvistaminen, joka johtaa yhtenäisvaluutan, ecun käyttöön ottamiseen sekä sellaisen yhtenäisen rahapolitiikan ja sellaisen yhtenäisen valuuttapolitiikan määrittelemiseen ja harjoittamiseen," seuraavasti: "Sen ohella tähän toimintaan sisältyy perussopimuksissa määrätyin edellytyksin ja niissä määrättyjä menettelyjä noudattaen yhteinen raha, euro, sekä sellaisen yhtenäisen rahapolitiikan ja sellaisen yhtenäisen valuuttapolitiikan määritteleminen ja harjoittaminen,". 86) Muutetaan 99 artikla seuraavasti: a) korvataan 4 kohdan ensimmäisen alakohdan ensimmäinen virke kahdella virkkeellä seuraavasti: "Jos 3 kohdassa tarkoitetussa menettelyssä todetaan, että jäsenvaltion talouspolitiikka ei ole 2 kohdassa tarkoitettujen laajojen suuntaviivojen mukaista tai että se voi vaarantaa talous- ja rahaliiton moitteettoman toiminnan, komissio voi antaa kyseiselle jäsenvaltiolle varoituksen. Neuvosto voi komission suosituksesta antaa kyseiselle jäsenvaltiolle tarpeelliset suositukset."; b) 4 kohdan toisesta alakohdasta tulee 5 kohta ja nykyinen 5 kohta numeroidaan 6 kohdaksi; c) lisätään 4 kohtaan kaksi uutta alakohtaa seuraavasti: "Tätä kohtaa sovellettaessa neuvosto tekee ratkaisunsa ottamatta lukuun kyseistä jäsenvaltiota edustavan neuvoston jäsenen ääntä. Muiden neuvoston jäsenten määräenemmistö määräytyy 205 artiklan 3 kohdan a alakohdan mukaisesti."; d) korvataan 6 kohdaksi numeroidussa 5 kohdassa virkkeen alku "Neuvosto voi 252 artiklassa määrättyä menettelyä noudattaen antaa yksityiskohtaiset säännöt" seuraavasti: "Euroopan parlamentti ja neuvosto voivat tavallista lainsäätämisjärjestystä noudattaen annetuilla asetuksilla antaa yksityiskohtaiset säännöt", ja poistetaan ilmaisu "tämän artiklan". VAIKEUDET TIETTYJEN TUOTTEIDEN SAATAVUUDESSA (ENERGIA) 87) Korvataan 100 artiklan 1 kohta seuraavasti: "1. Neuvosto voi komission ehdotuksesta päättää jäsenvaltioiden välisen yhteisvastuun hengessä taloudellisen tilanteen kannalta aiheellisista toimenpiteistä erityisesti, jos ilmenee suuria vaikeuksia tiettyjen tuotteiden saatavuudessa, ennen kaikkea energia-alalla, sanotun kuitenkaan rajoittamatta muiden perussopimuksissa määrättyjen menettelyjen soveltamista." MUUT TALOUS- JA RAHAPOLITIIKKAA KOSKEVAT MÄÄRÄYKSET 88) Poistetaan 102 artiklan 2 kohta, jolloin 1 kohtaa ei numeroida. 89) Korvataan 103 artiklan 2 kohta seuraavasti: "2. Neuvosto voi komission ehdotuksesta ja Euroopan parlamenttia kuultuaan tarvittaessa täsmentää 101 ja 102 artiklassa sekä tässä artiklassa tarkoitettujen kieltojen soveltamiseksi tarvittavat määritelmät." LIIALLISTA ALIJÄÄMÄÄ KOSKEVA MENETTELY 90) Muutetaan 104 artikla seuraavasti: a) korvataan 5 kohta seuraavasti: "5. Jos komissio katsoo, että jäsenvaltiossa on tai siellä voi ilmetä liiallinen alijäämä, komissio antaa asiasta lausunnon kyseiselle jäsenvaltiolle ja ilmoittaa asiasta neuvostolle."; b) korvataan 6 kohdan ilmaisu "suosituksesta" ilmaisulla "ehdotuksesta"; c) korvataan 7 kohdan ensimmäinen virke seuraavasti: "Jos neuvosto 6 kohdan mukaisesti päättää, että on olemassa liiallinen alijäämä, se antaa ilman aiheetonta viivytystä komission suosituksesta kyseiselle jäsenvaltiolle suositukset tilanteen lopettamiseksi määräajassa."; d) muutos ei koske suomenkielistä toisintoa; e) korvataan 12 kohdan ensimmäisessä virkkeessä ilmaisu "päätöksensä" ilmaisulla "päätöksensä tai suosituksensa"; f) korvataan 13 kohta seuraavasti: "13. Neuvosto tekee 8, 9, 11 ja 12 kohdassa tarkoitetut päätöksensä tai antaa näissä kohdissa tarkoitetut suosituksensa komission suosituksesta. Neuvosto toteuttaa 6–9 sekä 11 ja 12 kohdassa tarkoitetut toimenpiteet ottamatta lukuun kyseistä jäsenvaltiota edustavan neuvoston jäsenen ääntä. Muiden neuvoston jäsenten määräenemmistö määräytyy 205 artiklan 3 kohdan a alakohdan mukaisesti."; g) poistetaan 14 kohdan kolmannesta alakohdasta ilmaisu " 1 päivään tammikuuta 1994 mennessä". RAHAPOLITIIKKA 91) Muutetaan 105 artikla seuraavasti: a) korvataan 1 kohdan ensimmäisessä virkkeessä ilmaisu "EKPJ:n" ilmaisulla "Euroopan keskuspankkijärjestelmän, jäljempänä "EKPJ","; b) korvataan 2 kohdan toisessa luetelmakohdassa viittaus 111 artiklaan viittauksella 188 o artiklaan; c) korvataan 6 kohta seuraavasti: "6. Neuvosto, joka tekee ratkaisunsa yksimielisesti ja Euroopan parlamenttia sekä Euroopan keskuspankkia kuultuaan, voi erityistä lainsäätämisjärjestystä noudattaen annetuilla asetuksilla antaa Euroopan keskuspankille erityistehtäviä, jotka koskevat luottolaitosten sekä muiden rahoituslaitosten kuin vakuutusyritysten toiminnan vakauden valvontaan liittyvää politiikkaa." 92) Muutetaan 106 artikla seuraavasti: a) korvataan 1 kohdan ensimmäisessä ja toisessa virkkeessä kummassakin taivutusmuodossa ilmaisu "seteli" ilmaisulla "euroseteli"; b) korvataan 2 kohdan ensimmäisessä virkkeessä ilmaisu "metallirahoja" ilmaisulla "eurometallirahoja"; korvataan toisen virkkeen alussa ilmaisu "Neuvosto voi 252 artiklassa määrättyä menettelyä noudattaen ja EKP:a kuultuaan … teknisten eritelmien …" seuraavasti: "Neuvosto voi komission ehdotuksesta Euroopan parlamenttia ja Euroopan keskuspankkia kuultuaan … teknisten määritelmien …". 93) Muutetaan 107 artikla seuraavasti: a) poistetaan 1 ja 2 kohta sekä numeroidaan 3, 4, 5 ja 6 kohta 1, 2, 3 ja 4 kohdaksi; b) korvataan 2 kohdaksi numeroidussa 4 kohdassa ilmaisu "EKPJ:n perussääntö" seuraavasti: "Euroopan keskuspankkijärjestelmän ja Euroopan keskuspankin perussääntö, jäljempänä "EKPJ:n ja EKP:n perussääntö"…"; c) korvataan 3 kohdaksi numeroitu 5 kohta seuraavasti: "3. Euroopan parlamentti ja neuvosto voivat tavallista lainsäätämisjärjestystä noudattaen muuttaa EKPJ:n ja EKP:n perussäännön 5.1, 5.2, 5.3, 17, 18, 19.1, 22, 23, 24, 26, 32.2, 32.3, 32.4 ja 32.6 artiklaa, 33.1 artiklan a alakohtaa sekä 36 artiklaa. Ne tekevät ratkaisunsa joko Euroopan keskuspankin suosituksesta ja komissiota kuultuaan tai komission ehdotuksesta ja Euroopan keskuspankkia kuultuaan." 94) Poistetaan 109 artiklasta ilmaisu "viimeistään päivänä, jona EKPJ perustetaan,". 95) Poistetaan 110 artiklan 2 kohdan neljä ensimmäistä alakohtaa. EURON KÄYTTÖÄ KOSKEVAT TOIMENPITEET 96) Muutetaan 111 artiklan 1–3 ja 5 kohta 188 o artiklan 1–4 kohdaksi; niitä muutetaan jäljempänä 174 kohdassa esitetyllä tavalla. Artiklan 4 kohdan tekstistä tulee 115 c artiklan 1 kohta; sitä muutetaan jäljempänä 100 kohdassa esitetyllä tavalla. 97) Lisätään 111 a artikla seuraavasti: "111 a artikla Euroopan parlamentti ja neuvosto säätävät tavallista lainsäätämisjärjestystä noudattaen toimenpiteistä, jotka ovat tarpeen euron käytössä yhteisenä rahana, sanotun kuitenkaan rajoittamatta Euroopan keskuspankin toimivaltuuksia. Näistä toimenpiteistä säädetään, kun Euroopan keskuspankkia on kuultu.". INSTITUTIONAALISET MÄÄRÄYKSET (EMU) 98) 112 artiklan tekstistä tulee 245 b artikla, ja sitä muutetaan 228 kohdassa esitetyllä tavalla. 113 artiklan tekstistä tulee 245 c artikla.. 99) Muutetaan 114 artikla seuraavasti: a) korvataan 1 kohdan ensimmäisen alakohdan ilmaisu "neuvoa-antava raha-asiain komitea" ilmaisulla "talous- ja rahoituskomitea"; b) poistetaan 1 kohdan toinen ja kolmas alakohta; c) poistetaan 2 kohdan ensimmäinen alakohta; korvataan kolmannessa luetelmakohdassa viittaus 99 artiklan 2–5 kohtaan viittauksella 99 artiklan 2, 3, 4 ja 6 kohtaan sekä viittaukset 122 artiklan 2 kohtaan ja 123 artiklan 4 ja 5 kohtaan viittauksella 117 a artiklan 2 ja 3 kohtaan; d) korvataan 4 kohdassa viittaus 122 ja 123 artiklaan viittauksella 116 a artiklaan. NIITÄ JÄSENVALTIOITA, JOIDEN RAHAYKSIKKÖ ON EURO, KOSKEVAT ERITYISMÄÄRÄYKSET 100) Lisätään uusi 3 a luku sekä uudet 115 a, 115 b ja 115 c artikla seuraavasti: "3 A LUKU NIITÄ JÄSENVALTIOITA, JOIDEN RAHAYKSIKKÖ ON EURO, KOSKEVAT ERITYISMÄÄRÄYKSET 115 a artikla 1. Talous- ja rahaliiton moitteettoman toiminnan varmistamiseksi ja perussopimusten asiaa koskevien määräysten mukaisesti neuvosto hyväksyy 99 ja 104 artiklassa tarkoitetuista menettelyistä asian kannalta sopivaa menettelyä noudattaen, viimeksi mainitun artiklan 14 kohdassa tarkoitettua menettelyä lukuun ottamatta, niitä jäsenvaltioita, joiden rahayksikkö on euro, koskevia toimenpiteitä, joilla a) tehostetaan näiden jäsenvaltioiden talousarvioita koskevan kurinalaisuuden yhteensovittamista ja sen valvontaa; b) laaditaan näitä jäsenvaltioita koskevat talouspolitiikan laajat suuntaviivat huolehtien samalla niiden yhteensopivuudesta koko unionin osalta hyväksyttyjen talouspolitiikan laajojen suuntaviivojen kanssa sekä niiden valvonnasta. 2. Edellä 1 kohdassa tarkoitettuja toimenpiteitä koskeviin äänestyksiin osallistuvat vain ne neuvoston jäsenet, jotka edustavat jäsenvaltioita, joiden rahayksikkö on euro. Kyseisten neuvoston jäsenten määräenemmistö määräytyy 205 artiklan 3 kohdan a alakohdan mukaisesti. 115 b artikla Niiden jäsenvaltioiden, joiden rahayksikkö on euro, ministereiden välisiä kokouksia koskevat järjestelyt vahvistetaan euroryhmää koskevassa pöytäkirjassa. 115 c artikla 1. Euron aseman varmistamiseksi kansainvälisessä valuuttajärjestelmässä neuvosto tekee komission ehdotuksesta päätöksen, jolla vahvistetaan yhteiset kannat talous- ja rahaliiton kannalta erityisen merkittäviin kysymyksiin toimivaltaisissa kansainvälisissä rahoituslaitoksissa ja -konferensseissa. Neuvosto tekee ratkaisunsa Euroopan keskuspankkia kuultuaan. 2. Neuvosto voi komission ehdotuksesta hyväksyä aiheellisia toimenpiteitä yhtenäisen edustuksen varmistamiseksi kansainvälisissä rahoituslaitoksissa ja -konferensseissa. Neuvosto tekee ratkaisunsa Euroopan keskuspankkia kuultuaan. 3. Edellä 1 ja 2 kohdassa tarkoitettuja toimenpiteitä koskeviin äänestyksiin osallistuvat vain ne neuvoston jäsenet, jotka edustavat jäsenvaltioita, joiden rahayksikkö on euro. Kyseisten neuvoston jäsenten määräenemmistö määräytyy 205 artiklan 3 kohdan a alakohdan mukaisesti." NIITÄ JÄSENVALTIOITA, JOITA KOSKEE POIKKEUS, KOSKEVAT SIIRTYMÄMÄÄRÄYKSET 101) Kumotaan 116 artikla ja lisätään 116 a artikla: "116 a artikla 1. Niistä jäsenvaltioista, joiden osalta neuvosto ei ole päättänyt, että ne täyttävät euron käyttöön ottamiseksi vaadittavat edellytykset, käytetään jäljempänä nimitystä "jäsenvaltiot, joita koskee poikkeus". 2. Jäsenvaltioihin, joita koskee poikkeus, ei sovelleta seuraavia perussopimusten määräyksiä: a) talouspolitiikan laajojen suuntaviivojen niiden jaksojen hyväksyminen, jotka liittyvät euroalueeseen yleisesti (99 artiklan 2 kohta); b) pakkotoimet liiallisten alijäämien korjaamiseksi (104 artiklan 9 ja 11 kohta); c) EKPJ:n tavoitteet ja tehtävät (105 artiklan 1, 2, 3 ja 5 kohta); d) euron liikkeeseen laskeminen (106 artikla); e) Euroopan keskuspankin säädökset (110 artikla); f) euron käyttöä koskevat toimenpiteet (111 a artikla); g) valuuttasopimukset ja muut valuuttakurssipolitiikkaa koskevat toimenpiteet (188 o artikla); h) Euroopan keskuspankin johtokunnan jäsenten nimittäminen (245 b artiklan 2 kohta); i) päätökset, joilla vahvistetaan yhteiset kannat talous- ja rahaliiton kannalta erityisen merkittäviin kysymyksiin toimivaltaisissa kansainvälisissä rahoituslaitoksissa ja -konferensseissa (115 c artiklan 1 kohta); j) toimenpiteet, joilla varmistetaan yhtenäinen edustus kansainvälisissä rahoituslaitoksissa ja -konferensseissa (115 c artiklan 2 kohta). Edellä a–j alakohdassa mainituissa artikloissa jäsenvaltioilla tarkoitetaan näin ollen jäsenvaltioita, joiden rahayksikkö on euro. 3. EKPJ:n ja EKP:n perussäännön IX luvun mukaisesti EKPJ:ään sisältyvät oikeudet ja velvollisuudet eivät koske jäsenvaltioita, joita koskee poikkeus, eivätkä niiden keskuspankkeja. 4. Niitä jäsenvaltioita, joita koskee poikkeus, edustavien neuvoston jäsenten äänioikeus pidätetään, kun neuvosto hyväksyy 2 kohdassa luetelluissa artikloissa tarkoitettuja toimenpiteitä, sekä seuraavissa tapauksissa: a) jäsenvaltioille, joiden rahayksikkö on euro, monenvälisen valvonnan puitteissa osoitetut suositukset, vakausohjelmat ja varoitukset mukaan luettuina (99 artiklan 4 kohta); b) jäsenvaltioiden, joiden rahayksikkö on euro, liiallista alijäämää koskevat toimenpiteet (104 artiklan 6, 7, 8, 12 ja 13 kohta). Muiden neuvoston jäsenten määräenemmistö määräytyy 205 artiklan 3 kohdan a alakohdan mukaisesti.". 102) Kumotaan 117 artikla lukuun ottamatta sen 2 kohdan viittä ensimmäistä luetelmakohtaa, joista tulee 118 a artiklan 2 kohdan viisi ensimmäistä luetelmakohtaa; ne muutetaan jäljempänä 103 kohdassa esitetyllä tavalla. Lisätään 117 a artikla seuraavasti: a) sen 1 kohta on 121 artiklan 1 kohdan sanamuodon mukainen seuraavin muutoksin: i) korvataan koko kohdassa ilmaisu "ERI" ilmaisulla "Euroopan keskuspankki" asianmukaisesti taivutettuna; ii) lisätään ensimmäisen alakohdan alkuun seuraava lause: "Vähintään joka toinen vuosi tai sellaisen jäsenvaltion pyynnöstä, jota koskee poikkeus,…"; iii) korvataan ensimmäisen alakohdan ensimmäisen virkkeen ilmaisu "jäsenvaltioiden edistymisestä" ilmaisulla "jäsenvaltioiden, joita koskee poikkeus, edistymisestä"; iv) korvataan ensimmäisen alakohdan toisen virkkeen ilmaisu "kunkin jäsenvaltion" ilmaisulla "kunkin tällaisen jäsenvaltion" ja poistetaan ilmaisu "tämän sopimuksen"; v) korvataan ensimmäisen alakohdan kolmannessa luetelmakohdassa ilmaisu "valuuttakurssijärjestelmässä" ilmaisulla "valuuttakurssimekanismissa" ja ilmaisu "suhteessa toisen jäsenvaltion valuuttaan" ilmaisulla "suhteessa euroon"; vi) korvataan ensimmäisen alakohdan neljännessä luetelmakohdassa ilmaisu "jäsenvaltion" ilmaisulla "jäsenvaltion, jota koskee poikkeus" ja ilmaisu "Euroopan valuuttajärjestelmän valuuttakurssijärjestelmään" ilmaisulla "valuuttakurssimekanismiin"; vii) poistetaan toisesta alakohdasta ilmaisu "ecun kehitys,"; b) sen 2 kohta on 122 artiklan 2 kohdan toisen virkkeen sanamuodon mukainen seuraavin muutoksin: i) korvataan tekstin loppupuolella ilmaisu "121 artiklan 1 kohdassa vahvistettujen" ilmaisulla "1 kohdassa vahvistettujen"; ii) lisätään uusi toinen ja kolmas alakohta seuraavasti: "Neuvosto tekee ratkaisunsa saatuaan suosituksen niitä jäsenvaltioita, joiden rahayksikkö on euro, edustavien neuvoston jäsenten määräenemmistöltä. Nämä jäsenet tekevät ratkaisunsa kuuden kuukauden kuluessa siitä, kun komission ehdotus on toimitettu neuvostolle. Kyseisten neuvoston jäsenten määräenemmistö määräytyy 205 artiklan 3 kohdan a alakohdan mukaisesti."; c) sen 3 kohta on 123 artiklan 5 kohdan sanamuodon mukainen seuraavin muutoksin: i) korvataan kohdan alussa ilmaisu "Jos 122 artiklan 2 kohdassa määrätyn menettelyn mukaisesti on päätetty kumota poikkeus" seuraavasti: "Jos 2 kohdassa määrätyn menettelyn mukaisesti päätetään kumota poikkeus"; ii) korvataan ilmaisu "vahvistaa" ilmaisulla "vahvistaa peruuttamattomasti" ja ilmaisu "yhtenäisvaluutta" ilmaisulla "yhteinen raha". 103) Kumotaan 118 artikla. Lisätään 118 a artikla seuraavasti: a) sen 1 kohta on 123 artiklan 3 kohdan sanamuodon mukainen; poistetaan ilmaisu "tämän sopimuksen"; b) sen 2 kohta on 117 artiklan 2 kohdan viiden ensimmäisen luetelmakohdan mukainen; muutetaan viisi ensimmäistä luetelmakohtaa jäljempänä esitetyllä tavalla, ja niitä edeltää seuraava johdantolause: "Jos on ja niin kauan kuin on jäsenvaltioita, joita koskee poikkeus, Euroopan keskuspankin tehtävänä on näiden jäsenvaltioiden osalta:" i) korvataan kolmannessa luetelmakohdassa ilmaisu "Euroopan valuuttajärjestelmän" ilmaisulla "valuuttakurssimekanismin"; ii) korvataan viides luetelmakohta seuraavasti: - "— hoitaa Euroopan raha-asiain yhteistyörahaston entisiä tehtäviä, joista Euroopan rahapoliittinen instituutti oli aiemmin ottanut vastatakseen." 104) Lisätään 118 b artikla, jonka sanamuoto otetaan 124 artiklan 1 kohdasta muutettuna seuraavasti: a) korvataan virkkeen alku "Kolmannen vaiheen alkamiseen asti jokainen jäsenvaltio pitää" seuraavasti: "Kukin jäsenvaltio, jota koskee poikkeus, pitää"; b) korvataan ilmaisu "Euroopan valuuttajärjestelmään (EVJ) liittyvästä yhteistyöstä sekä ecun kehittämisestä, ja noudattavat tällä alalla olemassa olevaa toimivaltaa." seuraavasti: "yhteistyöstä valuuttakurssimekanismin puitteissa". 105) Muutetaan 119 artikla seuraavasti: a) lisätään 1 kohdassa ilmaisu ", jota koskee poikkeus," ensimmäisessä alakohdassa ilmaisun "jäsenvaltiolla" ja toisessa alakohdassa ilmaisun "jäsenvaltion" jälkeen sekä poistetaan ensimmäisestä alakohdasta ilmaisu "asteittaista"; b) lisätään 2 kohdan a alakohtaan ilmaisu ", joita koskee poikkeus," ilmaisun "jäsenvaltiot" jälkeen ja korvataan b alakohdassa ilmaisu "vaikeuksissa oleva valtio" ilmaisulla: "vaikeuksissa oleva jäsenvaltio, jota koskee poikkeus,"; c) korvataan 3 kohdassa ilmaisu "komissio antaa vaikeuksiin joutuneelle valtiolle luvan" ilmaisulla: "komissio antaa vaikeuksissa olevalle jäsenvaltiolle, jota koskee poikkeus, luvan"; d) poistetaan 4 kohta. 106) Muutetaan 120 artikla seuraavasti: a) korvataan 1 kohdassa ilmaisu "jäsenvaltio, jota asia koskee, voi" ilmaisulla: "jäsenvaltio, jota koskee poikkeus, voi"; b) korvataan 3 kohdan ilmaisu "lausunnon saatuaan" ilmaisulla "suosituksesta" ja korvataan sana "valtion" sanalla "jäsenvaltion"; c) poistetaan 4 kohta. 107) 121 artiklan 1 kohdasta tulee 117 a artiklan 1 kohta edellä 102 kohdassa esitettyine muutoksineen. Kumotaan 121 artiklan jäljelle jääneet osat. 108) 122 artiklan 2 kohdan toisesta virkkeestä tulee 117 a artiklan 2 kohdan ensimmäinen alakohta edellä 102 kohdassa esitettyine muutoksineen. Kumotaan 122 artiklan jäljelle jääneet osat. 109) 123 artiklan 3 kohdasta tulee 118 a artiklan 1 kohta edellä 103 kohdassa esitettyine muutoksineen ja 5 kohdasta tulee 117 a artiklan 3 kohta edellä 102 kohdassa esitettyine muutoksineen. Kumotaan 123 artiklan jäljelle jääneet osat. 110) 124 artiklan 1 kohdasta tulee uusi 118 c artikla edellä 104 kohdassa esitettyine muutoksineen. Kumotaan 124 artiklan jäljelle jääneet osat. TYÖLLISYYS 111) Poistetaan 125 artiklasta sanat "ja tämän sopimuksen 2 artiklassa". SIIRRETYT OSASTOT 112) IX osastosta "YHTEINEN KAUPPAPOLITIIKKA" tulee unionin ulkoista toimintaa koskevan viidennen osan II osasto ja 131 ja 133 artiklasta tulee 188 b ja 188 c artikla. Muutetaan 131 artiklaa jäljempänä 157 kohdassa esitetyllä tavalla ja korvataan 133 artikla 188 c artiklalla. Kumotaan 132 ja 134 artikla. 113) X osastosta "TULLIYHTEISTYÖ" tulee 1 a osastoon, jonka otsikko on "Tavaroiden vapaa liikkuvuus", kuuluva 1 a luku ja 135 artiklasta tulee 27 a artikla edellä 45 kohdassa esitetyllä tavalla. SOSIAALIPOLITIIKKA 114) Korvataan XI osaston otsikko "SOSIAALIPOLITIIKKA, KOULUTUS, AMMATILLINEN KOULUTUS JA NUORISO" otsikolla "SOSIAALIPOLITIIKKA" ja numeroidaan se IX osastoksi; poistetaan otsikko "1 luku — Sosiaaliset määräykset". 115) Lisätään uusi 136 a artikla seuraavasti: "136 a artikla Unioni tunnustaa Euroopan tason työmarkkinaosapuolten aseman ja edistää sitä ottaen huomioon kansallisten järjestelmien monimuotoisuuden. Se helpottaa työmarkkinaosapuolten välistä vuoropuhelua niiden itsenäisyyttä kunnioittaen. Kasvua ja työllisyyttä käsittelevä sosiaalialan kolmikantahuippukokous osallistuu sosiaaliseen vuoropuheluun." 116) Muutetaan 137 artikla seuraavasti: a) korvataan 2 kohdan ensimmäisen alakohdan johdantolauseen ilmaisu "neuvosto voi" ilmaisulla "Euroopan parlamentti ja neuvosto voivat", ja toisen alakohdan ensimmäinen virke jaetaan kahdeksi alakohdaksi seuraavasti: "Euroopan parlamentti ja neuvosto tekevät ratkaisunsa tavallista lainsäätämisjärjestystä noudattaen sekä talous- ja sosiaalikomiteaa ja alueiden komiteaa kuultuaan. Edellä 1 kohdan c, d, f ja g alakohdassa tarkoitetuilla aloilla neuvosto tekee ratkaisunsa yksimielisesti erityistä lainsäätämisjärjestystä noudattaen sekä Euroopan parlamenttia ja mainittuja komiteoita kuultuaan." Toisen alakohdan toisesta virkkeestä tulee viimeinen alakohta, poistetaan ilmaisu "tämän artiklan"; b) lisätään 3 kohdan ensimmäiseen alakohtaan ilmaisun "täytäntöönpanon" jälkeen seuraava ilmaisu: "tai tarvittaessa 139 artiklan mukaisesti tehdyn neuvoston päätöksen täytäntöönpanon"; korvataan toisessa alakohdassa ilmaisu "direktiivit on saatettava osaksi kansallista lainsäädäntöä 249 artiklan mukaisesti" seuraavasti: "direktiivi tai päätös on saatettava osaksi kansallista lainsäädäntöä tai pantava täytäntöön"; lisätään ilmaisun "kyseisessä direktiivissä" jälkeen ilmaisu "tai päätöksessä". 117) Korvataan 138 artiklan 4 kohdan ensimmäisessä virkkeessä ilmaisu "Tällaisen kuulemisen yhteydessä" ilmaisulla "Edellä 2 ja 3 kohdassa tarkoitettujen kuulemisten yhteydessä"; toinen ranskankielisessä toisinnossa oleva muutos ei koske suomenkielistä toisintoa. 118) Muutetaan 139 artiklan 2 kohta seuraavasti: a) lisätään seuraava virke ensimmäisen alakohdan loppuun: "Asiasta ilmoitetaan Euroopan parlamentille."; b) korvataan toisen alakohdan ensimmäisen virkkeen alku "Neuvosto tekee ratkaisunsa määräenemmistöllä, paitsi silloin kun kyseisessä sopimuksessa" seuraavasti: "Neuvosto tekee ratkaisunsa yksimielisesti silloin kun kyseisessä sopimuksessa", ja poistetaan viimeinen virke. 119) Lisätään 140 artiklan toisen kohdan loppuun seuraava: "... ja tekee erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten. Euroopan parlamentti pidetään täysin ajan tasalla.". 120) Poistetaan 143 artiklan toinen kohta. EUROOPAN SOSIAALIRAHASTO 121) 2 luvusta tulee "X OSASTO". 122) Korvataan 148 artiklassa sana "tekee" sanalla "antaa" ja sana "soveltamispäätökset" sanalla "soveltamisasetukset". KOULUTUS, AMMATILLINEN KOULUTUS, NUORISO JA URHEILU 123) Numeroidaan 3 luku seuraavasti "XI OSASTO" ja korvataan sanat "JA NUORISO" seuraavasti: ", NUORISO JA URHEILU". 124) Muutetaan 149 artikla seuraavasti: a) lisätään 1 kohtaan alakohta seuraavasti: "Unioni myötävaikuttaa Euroopan urheilun edistämiseen ottaen huomioon sen erityispiirteet, vapaaehtoisuuteen perustuvat rakenteet sekä yhteiskunnallisen ja kasvatuksellisen tehtävän."; b) lisätään 2 kohdan viidennen luetelmakohdan loppuun ilmaisu: ", sekä kannustamaan nuorten osallistumista demokratian toteuttamiseen Euroopassa,"; lisätään viimeiseksi luetelmakohdaksi seuraava luetelmakohta: - "— kehittämään urheilun eurooppalaista ulottuvuutta edistämällä urheilukilpailujen rehellisyyttä ja avoimuutta sekä urheilusta vastaavien järjestöjen välistä yhteistyötä samoin kuin suojelemalla urheilijoiden, erityisesti kaikkein nuorimpien urheilijoiden, fyysistä ja henkistä koskemattomuutta."; c) korvataan 3 kohdassa ilmaisu "koulutusalan" ilmaisulla "koulutuksen ja urheilun alalla"; d) poistetaan 4 kohdan johdantolauseesta ilmaisu "neuvosto"; korvataan ensimmäisen luetelmakohdan alussa ilmaisu "vahvistaa jäljempänä" ilmaisulla "Euroopan parlamentti ja neuvosto vahvistavat"; toinen luetelmakohta alkaa ilmaisulla "neuvosto antaa". 125) Lisätään 150 artiklan 4 kohdan loppuun lause seuraavasti: "…, ja neuvosto antaa komission ehdotuksesta suosituksia". KULTTUURI 126) Muutetaan 151 artiklan 5 kohta seuraavasti: a) poistetaan johdantolauseesta ilmaisu "neuvosto"; b) korvataan ensimmäisen luetelmakohdan ensimmäisen virkkeen ilmaisu "toteuttaa jäljempänä" ilmaisulla "Euroopan parlamentti ja neuvosto toteuttavat" ja poistetaan ensimmäisen luetelmakohdan toinen virke; c) korvataan toisessa luetelmakohdassa ilmaisu "antaa yksimielisesti" ilmaisulla "neuvosto antaa". KANSANTERVEYS 127) Muutetaan 152 artikla seuraavasti: a) korvataan 1 kohdan toisessa alakohdassa sanat "ihmisten terveyttä" sanoilla "fyysistä ja mielenterveyttä" ja lisätään alakohdan loppuun lause seuraavasti: "… samoin kuin rajatylittävien vakavien terveysuhkien seurannan, niistä hälyttämisen ja niiden torjumisen."; b) lisätään 2 kohdan ensimmäisen alakohdan loppuun virke seuraavasti: "Se kannustaa jäsenvaltioita erityisesti yhteistyöhön, jonka tarkoituksena on parantaa terveyspalvelujen täydentävyyttä jäsenvaltioiden välisen rajan molemmin puolin sijaitsevilla alueilla."; c) lisätään 2 kohdan toisen alakohdan loppuun seuraava: "..., erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten. Euroopan parlamentti pidetään täysin ajan tasalla."; d) muutetaan 4 kohta seuraavasti: i) lisätään ensimmäisen alakohdan johdantokappaleen alkuun ilmaisu seuraavasti: "Poiketen siitä, mitä 2 a artiklan 5 kohdassa ja 2 e artiklan a alakohdassa määrätään, ja noudattaen 42 c artiklan 2 kohdan k alakohdan määräyksiä", ja loppuun lisätään ilmaisu seuraavasti: "…seuraavia toimenpiteitä, joilla voidaan puuttua yhteisiin turvallisuuskysymyksiin:"; ii) poistetaan b alakohdasta ilmaisu "poiketen siitä mitä 37 artiklassa määrätään,"; iii) lisätään uusi c alakohta seuraavasti: "c) toimenpiteitä, joilla asetetaan lääkkeille ja lääkinnällisille laitteille korkeat laatu- ja turvallisuusvaatimukset."; iv) numeroidaan nykyinen c alakohta 5 kohdaksi ja korvataan se seuraavasti: "5. Euroopan parlamentti ja neuvosto voivat säätää tavallista lainsäätämisjärjestystä noudattaen ja talous- ja sosiaalikomiteaa ja alueiden komiteaa kuultuaan myös edistämistoimista, joiden tarkoituksena on ihmisten terveyden suojeleminen ja parantaminen ja erityisesti rajatylittävien laajalle levinneiden vaarallisten sairauksien torjunta, sekä toimenpiteistä, joiden välittömänä tarkoituksena on kansanterveyden suojeleminen ehkäisemällä tupakointia ja alkoholin väärinkäyttöä; nämä toimenpiteet eivät voi käsittää jäsenvaltioiden lakien ja asetusten yhdenmukaistamista."; e) nykyisen 4 kohdan toisesta alakohdasta tulee 6 kohta, ja 5 kohta, joka numeroidaan 7 kohdaksi, korvataan seuraavasti: "7. Unionin toiminnassa otetaan huomioon jäsenvaltioiden velvollisuudet, jotka liittyvät niiden terveyspolitiikan määrittelyyn sekä terveyspalvelujen ja sairaanhoidon järjestämiseen ja tarjoamiseen. Jäsenvaltioiden velvollisuuksiin kuuluvat terveyspalvelujen ja sairaanhoidon hallinnointi sekä niihin osoitettujen voimavarojen kohdentaminen. Edellä 4 kohdan a alakohdassa tarkoitetut toimenpiteet eivät vaikuta elinten ja veren luovuttamista tai lääketieteellistä käyttöä koskeviin kansallisiin säännöksiin ja määräyksiin." KULUTTAJANSUOJA 128) 153 artiklan 2 kohdasta tulee 6 a artikla ja sen 3, 4 ja 5 kohta numeroidaan 2, 3 ja 4 kohdaksi. TEOLLISUUS 129) Muutetaan 157 artikla seuraavasti: a) lisätään 2 kohdan loppuun seuraava: "..., erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten. Euroopan parlamentti pidetään täysin ajan tasalla."; b) lisätään 3 kohdan ensimmäisessä alakohdassa toisen virkkeen loppuun lause seuraavasti: "... mutta jotka eivät käsitä jäsenvaltioiden lakien ja asetusten yhdenmukaistamista." TALOUDELLINEN, SOSIAALINEN JA ALUEELLINEN YHTEENKUULUVUUS 130) Korvataan XVII osaston otsikko seuraavasti: "TALOUDELLINEN, SOSIAALINEN JA ALUEELLINEN YHTEENKUULUVUUS". 131) Muutetaan 158 artikla seuraavasti: a) korvataan ensimmäisessä kohdassa ilmaisu "taloudellisen ja sosiaalisen yhteenkuuluvuuden" ilmaisulla "taloudellisen, sosiaalisen ja alueellisen yhteenkuuluvuuden"; b) poistetaan toisesta kohdasta ilmaisu "tai saarien" sekä ilmaisu "maaseutu mukaan luettuna"; c) lisätään uusi kohta seuraavasti: "Asianomaisista alueista kiinnitetään erityistä huomiota maaseutuun, teollisuuden muutosprosessissa oleviin alueisiin sekä vakavista ja pysyvistä luontoon tai väestöön liittyvistä haitoista kärsiviin alueisiin, kuten pohjoisimpiin alueisiin, joiden väestöntiheys on erittäin alhainen, sekä saaristo-, rajaseutu- ja vuoristoalueisiin." 132) Korvataan 159 artiklan toisessa kohdassa ilmaisu "taloudellisen ja sosiaalisen" ilmaisulla "taloudellisen, sosiaalisen ja alueellisen". 133) Muutetaan 161 artikla seuraavasti: a) korvataan ensimmäisen kohdan ensimmäisessä virkkeessä ilmaisu "Neuvosto määrittelee yksimielisesti komission ehdotuksesta, saatuaan Euroopan parlamentin puoltavan lausunnon" ilmaisulla "Euroopan parlamentti ja neuvosto määrittelevät tavallista lainsäätämisjärjestystä noudattaen annetuilla asetuksilla" ja korvataan toisessa virkkeessä ilmaisu "Neuvosto vahvistaa samaa menettelyä noudattaen" ilmaisulla "Samaa menettelyä noudattaen vahvistetaan" sekä ilmaisu "antaa säännökset" ilmaisulla "annetaan säännökset"; b) korvataan toisessa kohdassa ilmaisu "Neuvoston samaa menettelyä noudattaen perustama…" ilmaisulla "Samaa menettelyä noudattaen perustettu…"; c) poistetaan kolmas kohta. 134) Korvataan 162 artiklan ensimmäisessä kohdassa sana "tekee" sanalla "hyväksyy" ja sana "soveltamispäätökset" sanalla "soveltamisasetukset". TUTKIMUS JA TEKNOLOGINEN KEHITTÄMINEN 135) Lisätään XVIII osaston otsikkoon ilmaisu "SEKÄ AVARUUSALA". 136) Muutetaan 163 artikla seuraavasti: a) korvataan 1 kohta seuraavasti: "1. Unioni pyrkii toiminnallaan lujittamaan tieteellistä ja teknologista perustaansa toteuttamalla eurooppalaisen tutkimusalueen, jossa tutkijat, tieteellinen tietämys ja teknologia liikkuvat vapaasti, tukemaan unionin kilpailukyvyn, myös sen teollisuuden kilpailukyvyn, kehittämistä sekä edistämään kaikkea tutkimustoimintaa, jota pidetään tarpeellisena perussopimusten muiden lukujen perusteella."; b) lisätään 2 kohdassa ilmaisuun "pyrkien erityisesti siihen, että" ilmaisu "tutkijat voivat tehdä yhteistyötä vapaasti rajoista riippumatta ja". 137) Lisätään 165 artiklan 2 kohdan loppuun seuraava: "..., erityisesti aloitteita, joilla on tarkoitus vahvistaa suuntaviivoja ja indikaattoreita, järjestää parhaiden käytäntöjen vaihtoa sekä valmistella tarvittavat tekijät säännöllistä seurantaa ja arviointia varten. Euroopan parlamentti pidetään täysin ajan tasalla." 138) Muutetaan 166 artikla seuraavasti: a) korvataan 4 kohdassa ilmaisu "määräenemmistöllä komission ehdotuksesta" ilmaisulla "erityistä lainsäätämisjärjestystä noudattaen"; b) lisätään uusi 5 kohta seuraavasti: "5. Euroopan parlamentti ja neuvosto säätävät tavallista lainsäätämisjärjestystä noudattaen ja talous- ja sosiaalikomiteaa kuultuaan eurooppalaisen tutkimusalueen toteuttamiseksi tarvittavista toimenpiteistä monivuotisen puiteohjelman mukaisten toimien täydentämiseksi." 139) Korvataan 167 artiklassa ilmaisu "neuvosto" ilmaisulla "unioni". 140) Korvataan 168 artiklan toisessa kohdassa ilmaisu "Neuvosto" ilmaisulla "Unioni". 141) Poistetaan 170 artiklan toisesta kohdasta viimeinen lause ", joista neuvotellaan ja jotka tehdään 300 artiklan mukaisesti". AVARUUSALA 142) Lisätään uusi 172 a artikla seuraavasti: "172 a artikla 1. Edistääkseen tieteellistä ja teknistä kehitystä, teollisuuden kilpailukykyä ja politiikkojensa toteuttamista unioni kehittää eurooppalaisen avaruuspolitiikan. Se voi tätä varten edistää yhteisiä aloitteita, tukea tutkimusta ja teknologista kehittämistä sekä sovittaa yhteen avaruuden tutkimuksen ja käytön edellyttämiä toimia. 2. Edellä 1 kohdassa tarkoitettujen tavoitteiden saavuttamiseksi Euroopan parlamentti ja neuvosto säätävät tavallista lainsäätämisjärjestystä noudattaen tarvittavista toimenpiteistä, joiden toteuttamismuotona voi olla eurooppalainen avaruusohjelma, mutta jotka eivät käsitä jäsenvaltioiden lakien ja asetusten yhdenmukaistamista. 3. Unioni luo tarvittavat yhteydet Euroopan avaruusjärjestöön. 4. Tällä artiklalla ei rajoiteta tämän osaston muiden määräysten soveltamista." YMPÄRISTÖ (ILMASTONMUUTOS) 143) Muutetaan 174 artikla seuraavasti: a) korvataan 1 kohdan neljäs luetelmakohta seuraavasti: - "— sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin, ja erityisesti ilmastonmuutoksen torjuminen."; b) korvataan 2 kohdan toisessa alakohdassa ilmaisu "yhteisön valvontamenettelyn alaisina" ilmaisulla "unionin valvontamenettelyn alaisina"; c) poistetaan 4 kohdan ensimmäisestä alakohdasta viimeinen lause ", joista neuvotellaan ja jotka tehdään 300 artiklan mukaisesti". 144) Muutetaan 175 artikla seuraavasti: a) korvataan 2 kohdan toinen alakohta seuraavasti: "Neuvosto voi yksimielisesti komission ehdotuksesta ja Euroopan parlamenttia, talous- ja sosiaalikomiteaa sekä alueiden komiteaa kuultuaan päättää, että ensimmäisessä alakohdassa tarkoitettuihin aloihin sovelletaan tavallista lainsäätämisjärjestystä."; b) poistetaan 3 kohdan ensimmäisestä alakohdasta sanat "Muilla aloilla" ja korvataan toinen alakohta seuraavasti: "Toimintaohjelmien toteuttamiseksi tarvittavat toimenpiteet hyväksytään tapauksen mukaan joko 1 tai 2 kohdassa määrätyin edellytyksin."; c) korvataan 4 kohdassa ilmaisu "eräitä luonteensa vuoksi yhteisölle kuuluvia toimenpiteitä" ilmaisulla "tiettyjä unionin hyväksymiä toimenpiteitä". d) korvataan 5 kohdan johdantokappale seuraavasti: "Rajoittamatta saastuttaja maksaa -periaatteen soveltamista, jos 1 kohtaan perustuva toimenpide aiheuttaa jäsenvaltion viranomaisille suhteettomina pidettäviä kustannuksia, tällä toimenpiteellä annetaan aiheellisia säännöksiä:". SIIRRETYT OSASTOT 145) XX osastosta "KEHITYSYHTEISTYÖ" tulee unionin ulkoista toimintaa koskevan viidennen osan III osaston 1 luku ja 177, 179, 180 ja 181 artiklasta tulee 188 d–188 g artikla; muutetaan mainitut artiklat jäljempänä 161–164 kohdassa esitetyllä tavalla. Kumotaan 178 artikla. 146) XXI osastosta "TALOUDELLINEN, TEKNINEN JA RAHOITUSYHTEISTYÖ KOLMANSIEN MAIDEN KANSSA" tulee unionin ulkoista toimintaa koskevan viidennen osan III osaston 2 luku ja 181 a artiklasta tulee uusi 188 h artikla; muutetaan mainittu artikla jäljempänä 166 kohdassa esitetyllä tavalla. ENERGIA 147) Korvataan XX osasto uudella osastolla ja uudella 176 a artiklalla seuraavasti: "XX OSASTO ENERGIA 176 a artikla 1. Sisämarkkinoiden toteuttamisen ja toiminnan yhteydessä sekä ympäristön säilyttämistä ja sen tilan parantamista koskevan vaatimuksen huomioon ottaen unionin energiapolitiikalla pyritään jäsenvaltioiden välisen yhteisvastuun hengessä: a) varmistamaan energiamarkkinoiden toimivuus; b) varmistamaan energian toimitusvarmuus unionissa; c) edistämään energiatehokkuutta ja energiansäästöä sekä uusiin ja uusiutuviin energialähteisiin perustuvien energiamuotojen kehittämistä; ja d) edistämään energiaverkkojen yhteenliittämistä. 2. Euroopan parlamentti ja neuvosto säätävät tavallista lainsäätämisjärjestystä noudattaen 1 kohdassa tarkoitettujen tavoitteiden saavuttamiseksi tarpeellisista toimenpiteistä, sanotun kuitenkaan rajoittamatta perussopimusten muiden määräysten soveltamista. Nämä toimenpiteet hyväksytään, kun talous- ja sosiaalikomiteaa sekä alueiden komiteaa on kuultu. Nämä toimenpiteet eivät vaikuta jäsenvaltion oikeuteen määritellä energiavarojensa hyödyntämisen ehdot, jäsenvaltion eri energialähteiden välillä tekemiin valintoihin eikä jäsenvaltion energiahuollon yleiseen rakenteeseen, sanotun kuitenkaan rajoittamatta 175 artiklan 2 kohdan c alakohdan soveltamista. 3. Poiketen siitä, mitä 2 kohdassa määrätään, neuvosto säätää yksimielisesti erityistä lainsäätämisjärjestystä noudattaen ja Euroopan parlamenttia kuultuaan niistä tuossa kohdassa tarkoitetuista toimenpiteistä, jotka ovat etupäässä verotuksellisia.". MATKAILU 148) Korvataan XXI osasto uudella osastolla ja uudella 176 b artiklalla seuraavasti: "XXI OSASTO MATKAILU 176 b artikla 1. Unioni täydentää jäsenvaltioiden toimintaa matkailualalla, erityisesti edistämällä alalla toimivien unionin yritysten kilpailukykyä. Tätä varten unioni pyrkii toiminnallaan: a) kannustamaan kyseisen alan yritysten kehittämiselle suotuisan ympäristön luomista; b) edistämään jäsenvaltioiden välistä yhteistyötä erityisesti hyvien käytäntöjen vaihdon avulla. 2. Euroopan parlamentti ja neuvosto säätävät tavallista lainsäätämisjärjestystä noudattaen erityisistä toimenpiteistä, joilla täydennetään jäsenvaltioissa toteutettavia toimia tässä artiklassa tarkoitettujen tavoitteiden saavuttamiseksi mutta jotka eivät käsitä jäsenvaltioiden lakien ja asetusten yhdenmukaistamista." PELASTUSPALVELU 149) Lisätään uusi XXII osasto ja uusi 176 c artikla seuraavasti: "XXII OSASTO PELASTUSPALVELU 176 c artikla 1. Unioni kannustaa jäsenvaltioita keskinäiseen yhteistyöhön niiden järjestelmien tehostamiseksi, joilla on tarkoitus ehkäistä ennalta luonnon tai ihmisen aiheuttamia suuronnettomuuksia ja suojautua niiltä. Unionin toiminnalla pyritään: a) tukemaan ja täydentämään jäsenvaltioiden kansallisen, alueellisen ja paikallisen tason toimintaa, joka koskee vaarojen ennaltaehkäisyä, jäsenvaltioiden pelastuspalvelualan toimijoiden valmentamista sekä luonnon tai ihmisen aiheuttamien suuronnettomuuksien johdosta toteutettavia toimia unionin alueella; b) edistämään unionin alueella nopeaa ja tehokasta operatiivista yhteistyötä kansallisten pelastuspalveluviranomaisten välillä; c) edistämään pelastuspalvelun alalla